title: Lynx (yritys)

text: Tšekkiläinen talousjulkaisu Broker Roku valitsi Lynxin Tšekin parhaaksi välittäjäksi marraskuussa 2015 ja toisen kerran vuonna 2016.


title: Guildhall School of Music and Drama

text: Guildhall School of Music and Drama on Lontoon Cityssä sijaitseva itsenäinen musiikki- ja draamakoulu. Koulu on perustettu vuonna 1880, ja se on yksi Iso-Britannian tunnetuimmista taidealan korkeakouluista. Koulu on valittu myös maailman kymmenen parhaan draamakoulun joukkoon vuonna 2016.


title: Guildhall School of Music and Drama

text: Koulu muutti nykyiseen sijaintiinsa Barbicaniin vuonna 1977. Koulu toimii yhteistyössä esittävän taiteen keskuksen Barbican Centren ja siellä toimivan Lontoon sinfoniaorkesterin kanssa. Sen lisäksi koulu tekee yhteistyötä Royal Opera Housen, n ja Academy of Ancient Musicin kanssa.


title: Guildhall School of Music and Drama

text: Koulussa opiskelee 900 oppilasta lähes 60 maasta. Heistä noin 750 opiskelee pääaineenaan musiikkia ja 180 näyttelemistä tai muita teatteritaiteeseen liittyviä aloja.


title: Hautaustoimisto

text: Hautaustoimisto on yritys, jolta voi tilata hautajaisiin liittyviä palveluita. Hautaustoimistoista saatavat palvelut vaihtelevat hautaustoimistokohtaisesti. Yleensä hautaustoimistot toimittavat ruumisarkut ja uurnat, hoitavat vainajan pukemisen ja arkkuun laittamisen sekä vainajan kuljetuksen sairaalan tai muun hoitolaitoksen kylmiöstä siunauskappeliin, krematorioon ja hautausmaalle. Tämän lisäksi hautaustoimistoilta voi tilata hautajaiskukat, kantajat, hautakivet ja kaiverrukset, kuolinilmoitukset, valokuvauksen, käsiohjelmat ja kutsukortit, pitopalvelun muistotilaisuuteen sekä musiikkiesityksiä. Monesti hautaustoimistot hoitavat myös asioinnin viranomaisten kuten seurakuntien hautatoimen ja sairaaloiden kanssa.


title: Bank of North Dakota

text: Bank of North Dakota (BND) on Pohjois-Dakotan osavaltion omistama pankki, joka on perustettu vuonna 1919. Pankin perustamisen promoottorina toimi sosialistipuolueesta erotettu poliitikko A. C. Townley, joka perusti oman puolueen nimeltä Non-Partisan League vuonna 1918. Pohjois-Dakota oli silloin kuten nytkin hyvin maatalousvaltainen alue; silloin siellä viljeltiin päasiassa vehnää. Vehnän hintataso laski, ja esimerkiksi Minneapolisin ja Chicagon pankit nostivat samaan aikaan maatalouslainojen korkoja jopa 12 prosenttiin. Non-Partisan League sai suuren vaikutusvallan Pohjois-Dakotan edustajainhuoneessa ja senaatissa, ja osavaltion pankin perustaminen kävi mahdolliseksi seuraavana vuonna. Suuren laman aikana esimerkiksi opettajille maksettiin hyödykkeissä, mutta pankki otti tiloja haltuunsa. Laman jälkeen maita pyrittiin myymään takaisin entisille omistajille sikäli kuin olivat edelleen niitä viljelleet.


title: Bank of North Dakota

text: Pankki myöntää edullisia lainoja paikallisille yrityksille ja opiskelijoille. Erityisesti osavaltion omaa toimintaa on voitu rahoittaa sangen edullisesti, koska pankin ei tarvitse vaatia itseltään eli osavaltiolta korkoja. Ylijäämänsä pankki käyttää infrastruktuuriin ja hyvinvointipalveluihin. Voittoa vaativia osakkeenomistajia pankilla ei ole.


title: Bank of North Dakota

text: Pankilla on vain yksi konttori, joka sijaitsee Bismarckissa.


title: Ikea-efekti

text: Ikea-efekti on kognitiivinen vinouma, jonka mukaan kuluttaja antaa suhteettoman paljon painoarvoa tuotteelle, jonka rakentamiseen hän on itse osallistunut. Se on nimetty ruotsalaisen Ikea-huonekaluketjun mukaan, joka on tunnettu itse koottavista tuotteistaan.


title: Ikea-efekti

text: Ilmiön havaitsivat vuonna 2011 Michael I. Norton (Harvardin kauppakorkeakoulu), Daniel Mochon (Yalen yliopisto) ja Dan Ariely (Duke University). Heidän kokeensa esitti, että itse kokoaminen vaikuttaa kuluttajien mielipiteeseen tuotteen arvosta. Tulosten mukaan kun ihmiset käyttävät omia kykyjään tuotteen rakentamiseen, he arvostavat lopputulosta enemmän kuin täysin valmista tuotetta, vaikka kokoaminen olisi sujunut huonosti.


title: Ikea-efekti

text: Ilmiö näkyy myös siinä, että yrityksissä hyväksytään helpommin sen sisällä syntyneet ideat kuin ulkopuolisten esittämät ideat.


title: Fushimi (1939)

text: Fushimi () oli keisarillisen Japanin laivaston 1939 valmistunut Fushimi-luokan tykkivene.


title: Fushimi (1939)

text: Alus tilattiin Fujinagatan telakalta osana vuoden 1937 hankintoja. Sen köli laskettiin 15. heinäkuuta 1938 ja alus laskettiin vesille 26. maaliskuuta 1939. Se valmistui 15. heinäkuuta.


title: Fushimi (1939)

text: Alus luovutettiin elokuussa 1945 Kiinalle ja alus poistettiin alusluettelosta 3. toukokuuta 1947.


title: Sumida (1939)

text: Sumida () oli keisarillisen Japanin laivaston 1940 valmistunut Fushimi-luokan tykkivene.


title: Sumida (1939)

text: Alus tilattiin Fujinagatan telakalta osana vuoden 1937 hankintoja. Sen köli laskettiin 13. huhtikuuta 1939 ja alus laskettiin vesille 30. lokakuuta. Se valmistui 31. toukokuuta 1940.


title: Sumida (1939)


title: Victoriaville

text: Victoriaville (lempinimeltään ”Victo”) on Nicoletjoen varressa, Centre-du-Québecin (Bois-Francsin) hallinnollisella alueella keskisessä Quebecissä, Kanadassa sijaitseva kaupunki. Se on Arthabaskan maakunnallisen aluekunnan hallinnollinen keskus. Kaupunki muodostettiin vuonna 1993 yhdistämällä Arthabaskan, Saint-Victoire-d’Arthabaskan ja Victoriavillen kunnat, joista viimeksi mainitun nimi annettiin uudelle kaupungille.


title: Victoriaville

text:
Victoriavillestä käytetään kokonsa ja sijaintinsa tähden lempinimeä "Capitale des Bois-Francs" (”Bois-Francsin pääkaupunki”) sitä ympäröivän hallinnollisen alueen mukaan. Kaupunki on tunnettu runsaasta puuteollisuudestaan, joka tuottaa muun muassa huonekaluja, arkkuja ja jääkiekkomailoja.
Parc-Linéaire Des Bois-Francs ‑niminen pyöräilypolku halkoo Victoriavillen, jossa on useita muitakin pyöräreittejä, muun muassa Mont Arthabaska ‑vuoren huipulle ja kaupungin etelälaidalle. Kanadan entisen pääministerin Sir Wilfrid Laurier’n kesäasunnossa toimiva Laurier’n museo kuuluu Kanadan kansallishistorialliset muistomerkit ‑projektiin.


title: Victoriaville

text: Kaupungissa järjestetään festivaaleja ympäri vuoden. Niitä ovat esimerkiksi "Week-end En Blues" ‑konserttisarja, keväinen "Festival International de Musique Actuelle de Victoriaville" ("FIMAV") ‑musiikkijuhla ja kesäisin pidettävä "Exposition Agricole" ‑näyttely.


title: Victoriaville

text: Teollisuuspuiston kasvu on johtanut myös asuinalueiden ja kaupallisen toiminnan kehittymiseen. Siellä sijaitsevat muun muassa suuri meijerialan yritys Lactantia, kaksi kauppakeskusta (”La Grande Place des Bois-Francs” ja ”Le Centre de Victoriaville”), Cégep de Victoriaville ‑oppilaitos ja vanhahtava, mutta yhä vilkkaana toimiva ostosalue Rue Notre-Dame ‑kadun varrella. Kaupungin pohjoisosassa, Route 116 ‑tien varrella sijaitseva Victoriavillen lentoasema toimii liikematkustusta ja kevyttä yksityiskalustoa palvelevana alueellisena lentoasemana.


title: Victoriaville

text: Aikaisemmin seudulla asuneet Abenaki-intiaanit käyttivät Victoriavillen alueesta nimeä Arthabaska tai "Awabaska", jotka tarkoittavat ”kaislan ja ruokojen paikka”. Alueen hankki vuonna 1802 omistukseensa turkiskauppias John Gregory; ensimmäiset uudisasukkaat alkoivat muuttaa seudulle vuoden 1825 tienoilla. Ensimmäiset tulokkaat Saint Lawrence ‑joelta saapuivat hitaasti hankalakulkuisia polkuja pitkin; ensimmäinen maakunnallinen tie rakennettiin vuonna 1844. Vuonna 1851 perustettiin Saint-Christophe d’Arthabaskan seurakunta, mitä monet pitävät kaupungin varsinaisena perustamishetkenä. Vuonna 1854 rakennettiin rautatieasema Grand Trunk Railway ‑yhtiön Richmondin ja Lévis’n väliselle reitille, joka yhdisti seudun Montrealiin ja Quebec Cityyn. Victoriavillen kunta muodostettiin 8. toukokuuta 1861. Se nimettiin tuolloin vallassa olleen kuningatar Victorian kunniaksi. Täysimittainen kaupunki Victoriavillestä tuli saavutettuaan 1 000 asukkaan rajan vuonna 1890.


title: Victoriaville

text: Virstanpylväitä Victoriavillen kasvaessa olivat sittemmin muun muassa sairaalan perustaminen, Hôtel-Dieu d’Arthabaska ‑hotellin rakentaminen vuonna 1931; Collège du Sacré-Coeur ‑seminaarin perustaminen vuonna 1942; huonekalu- ja puutyöalan koulun École Québécoise du Meuble et du Bois Ouvrén (ÉQMBO) perustaminen vuonna 1965 ja suunnilleen lukiota vastaavan Cégep de Victoriaville ‑oppilaitoksen perustaminen Collège du Sacré-Coeur ‑seminaarilta jääneisiin tiloihin vuonna 1969. Junaliikenne Victoriavillessä lopetettiin vuonna 1960; käyttämättömät raiteet poistettiin ja niiden paikalle tehtiin pyöräilyreittejä, joista muodostui Parc Linéaire – vanhan aseman tilalle tuli ”Vélogare”-polkupyöräasema.


title: Victoriaville

text: Kesäkuussa 1993, kun Sainte-Victoire-D'Arthabaskan, Arthabaskan ja Victoriavillen kunnat yhdistettiin Victoriavillen kaupungiksi, ainutlaatuinen ja paikallisten asukkaiden arvostama intiaanikielinen nimi ”Arthabaska” haluttiin säilyttää näkyvillä, erityisesti maakunnallisen aluekunnan ja kaupungin ainoan vuoren nimissä. Myöhemmin, vuonna 2004 Victoriavillen alueella sijaitseva osuus Route 116 ‑tiestä nimettiin uudelleen Boulevard Arthabaskaksi.


title: Victoriaville

text: Victoriavillen taloutta pitkään hallinneet tekstiili-, puutuote- ja huonekaluteollisuus ovat alkaneet menettää merkitystään. Meijerialan suuryritys Lactantia on ollut seudun suurimpia työllistäjiä jo vuosikymmeniä. Beaudet’n altaasta suodatettua vettä pidetään laadultaan yhtenä maailman parhaista.


title: Victoriaville

text: Viikoittain ilmestyvä sanomalehti "La Nouvelle-Union" on Victoriavillen pääasiallinen paikallisuutiskanava.


title: Victoriaville

text: Kaupungissa toimii kaksi radioasemaa: "CFJO" (”"O97,3"”) ja "CFDA" (”"Passion-Rock 101,9"”). Kummankin ohjelmisto on tuotettu osittain Victoriavillessä, osittain Thetford Minesissa. Lisäksi Victoriavillessä on Plessisvillen kaupunkiin rekisteröidyn "CKYQ" (”"KYQ FM"”) ‑aseman studio ja lähetin.


title: Victoriaville

text: Jääkiekon Stanley Cupin kymmenen kertaa Montreal Canadiensin joukkueessa voittanut Jean Béliveau (31. elokuuta 1931 – 2. joulukuuta 2014) varttui Victoriavillessä muutettuaan sinne lapsena Trois-Rivièresistä.


title: Victoriaville

text: Kaupungissa toimii nuorisotyötä tekevä jääkiekkoseura Victoriaville Tigres, joka on pelannut vuodesta 1987 alkaen QMJHL-liigassa. Seuran kotiareena on Colisée Desjardins.


title: Joukkoäly

text: Joukkoäly on ryhmässä olevien yksilöiden itsenäisten mielipiteiden myötä luotua yhteistä tietämystä. Joukkoälyä hyödyntämällä saadut tulokset (esimerkiksi määrien arvioinnissa) ovat yleisesti vähintään yhtä hyviä tai parempia kuin yksilöiden tulokset. Siinä ryhmän jäsenten välillä ei tapahdu kommunikaatiota, joka vaikuttaisi yksilöiden riippumattomiin mielipiteisiin. Joukossa voi vallita myös täysi anonyymisyys, joka edesauttaa itsenäisten mielipiteiden syntymistä.


title: Joukkoäly

text: Perinteisesti joukkoälyä on hyödynnetty ongelmanratkaisussa ja erityisesti numeerisessa arvioinnissa. Sitä on mahdollista hyödyntää myös yleisemmällä tasolla: yksittäisistä ratkaisuista voidaan koostaa yhteinen, tehokkaampi ratkaisumalli tai tunnistaa yksittäisten ratkaisujen perusteella ratkaisu, joka on lähimpänä muita yksittäisiä ratkaisuja. Tämä mahdollistaa joukkoälyn hyödyntämisen arkielämän moniulotteisissa ongelmissa.


title: Joukkoäly

text: Joukkoäly on mahdollista määritellä eri tavoin. Terminä se on mahdollista sekoittaa kollektiiviseen älykkyyteen, jossa taas luodaan kommunikaation kautta koko ryhmälle yhteinen mielipide. Verrattuna kollektiiviseen älykkyyteen, joukkoäly ei kadota ryhmän hiljaisempien jäsenien mielipiteitä, eikä myöskään vahvista enemmän äänessä olevien mielipiteitä.


title: Joukkoäly

text: Surowieckin mukaan joukon mielipiteen avulla saadaan luotettavampia vastauksia ongelmiin kuin kysymällä pelkästään yksittäisiltä jäseniltä. Toisaalta joukosta löytyy lähes aina jäseniä, joiden näkemykset ovat tarkempia kuin joukon kokonaisuudessaan, mutta samoin myös niitä, joiden näkemykset ovat joukkoa epätarkempia.


title: Joukkoäly

text:
Ajatus ryhmän älykkyydestä on arveltu heränneen 1900-luvun alussa brittiläisen tiedemiehen Francis Galton vieraillessa maaseutunäyttelyssä. Hän oli erityisesti kiinnostunut fyysisten ja psyykkisten asioiden mittaamisesta sekä jalostuksesta, mikä lopulta sai hänet osallistumaan tapahtumaan. Näyttelyssä järjestettiin kilpailu, jossa oli tarkoituksena arvata härän paino. Halukkaat osallistujat saivat ostaa lipukkeen, jolle he kirjoittaisivat arvauksensa. Lähimmäksi arvannut voitti palkinnon. Arvauksia tehtiin noin kahdeksansataa.
Galtonin aiemmat tutkimukset eivät puhuneet keskivertoihmisten älykkyyden puolesta ja siten hänen mielestään vallan ja kontrollin tuli pysyä harvoilla älykkäillä henkilöillä. Vieraillessaan näyttelyssä Galton kuitenkin kiinnostui keskivertoäänestäjän arvauksesta. Hän sai käsiinsä vierailijoiden vastauslipukkeet ja teki niiden perusteella tilastollisia testejä. Hän epäili, että keskivertoarvaus ei olisi lähelläkään oikeaa vastausta, sillä joukko älykkäiden, keskivertoälykkäiden sekä tyhmien arvauksia johtaisi varmasti tyhmään vastaukseen. Hän kuitenkin erehtyi, sillä keskivertoarvauksen mukaan härkä olisi painanut 1197 paunaa ja oikea vastaus oli 1198 paunaa. Tämä tarkoitti sitä, että ihmisjoukon arvaus oli melkein täydellinen.


title: Joukkoäly

text: "Haluatko miljonääriksi?" -visailuohjelma on esimerkki joukkoälyn hyödyntämisestä. Vanhemmissa, ennen vuotta 2016 julkaistuissa jaksoissa pelaajalla oli koko kilpailunsa aikana käytettävissä erilaisia oljenkorsia. Kilauta kaverille -oljenkorsi tarjoaa mahdollisuuden kysyä apua ennalta valitulta ystävältä. Kysy yleisöltä puolestaan antaa koko yleisön mielipiteen oikeasta vastauksesta. Kysy kaverilta -oljenkorsi tarjosi tutkimuksen mukaan oikean vastauksen 65 % todennäköisyydellä. Kysy kaverilta -oljenkortta pidettiin yleisesti parempana oljenkortena kuin yleisöltä kysymistä, joka tutkimusten mukaan oli kuitenkin virheellinen olettamus. Sattumanvaraisesti valituista ihmisistä koostuvalta yleisöltä kysyttäessä oikea vastaus tuli 91 prosentin todennäköisyydellä.


title: Joukkoäly

text: Joukkoälyä voidaan hyödyntää lukuisissa käyttökohteissa. Hyödyntämistilanteille ominaista on ideoiden ja palautteen kerääminen tai jonkin ongelman ratkaisu. Joukkoälyn hyödyntämistä on myös skaalattu jo laajemmaksikin muodostaen järjestelmä, jonka avulla suurista joukoista saadaan työvoimaresursseja. Löytyipä aiheeseen ratkaisumalleja tai vastauksia vain muutama tai suurikin joukko, niin joukkoälyn avulla päästään hyviin tuloksiin. Joukkoälyn avulla pystytään saamaan yhtä hyviä tai parempia vastauksia kuin mihin yksittäiset ihmiset pystyisivät, joten aina henkilökohtaista ongelmanratkaisua tehdessä voisi olla järkevää tutkia myös joukkoälyn avulla saatu ratkaisu.


Paras brittiläisen independent-elokuvan naispääosa () on elokuvapalkinto, joka on jaettu vuodesta 1998 lähtien vuosittain parhaalle naisnäyttelijälle brittiläisessä independent-elokuvassa. Palkinto on osa British Independent Film Awards -gaalaa.


title: Kamoi (1922)

text: Kamoi () oli keisarillisen Japanin laivaston vuonna 1922 vesillelaskettu tankkeri ja vesilentokoneiden emälaiva.


title: Kamoi (1922)

text: Alus tilattiin Yhdysvalloista New York Shipbuildingiltä Camdenista osana vuoden 1920 hankintoja ja sen köli laskettiin 14. syyskuuta 1921. Alus laskettiin vesille 8. kesäkuuta 1922 ja se valmistui reilua kolmea kuukautta myöhemmin 12. syyskuuta.


title: Kamoi (1922)

text: Alus muutettiin vesilentokoneiden emälaivaksi, jonka jälkeen sille sijoitettiin kaksitoista lentokonetta. Se otettiin muutostöiden päätyttyä palvelukseen 1. kesäkuuta 1934. Se palautettiin 15. huhtikuuta 1944 tankkeriksi ja se vaurioitui ilmahyökkäyksessä 13. huhtikuuta 1945 Hongkongissa. Alus poistettiin alusluettelosta 3. toukokuuta 1947.


title: Eckerön satama

text: Eckerön satama (, LOCODE: FI ECK ) on Ahvenanmaan länsilaidalla Eckerössä, Ahvenanmeren rannalla sijaitseva matkustajalauttaliikenteen satama ja rajanylityspaikka.


title: Eckerön satama

text: Eckeröstä ajetaan linjaliikenteen M/S Eckerö -aluksella Ruotsin Grisslehamniin kahdesti päivässä, viikonvaihteen seutuvilla (pe–ma) kolmesti. Vuonna 2015 Eckerö oli 957 302 matkustajallaan Suomen neljänneksi vilkkain ulkomaanliikenteen matkustajasatama. Sitä vilkkaampia matkustajasatamia ovat Suomessa Helsingin satama, Turun satama ja Maarianhaminan länsisatama. Eckerössä matkustajamäärä kasvoi edellisvuodesta, muttei aivan vielä saavuttanut vuoden 2006 tasoa.


title: Eckerön satama

text: Ahvenanmaan maakunnallinen valtatie 1 päättyy lännessä Eckerön satamaan.


title: Eckerön satama

text: Eckerön sataman vuosittainen matkustajamäärä:


title: Koivunhelttakääpä

text: Koivunhelttakääpä ("Lenzites betulina", joskus "L. betulinus") on sukunsa ainoa Pohjoismaissa esiintyvä yleinen kääpälaji. Se esiintyy lahoilla eri lehtipuiden rungoilla ja maapuilla, kannoilla ja myös majavien kaatamilla puilla sekä halkopinoissa. Sen itiöemät ovat yleensä hyllymäisiä, jalattomia, joskus resupinaatisia eli rungonmyötäisiä. Värissä on vaihtelua, mutta yleensä ne ovat päältä vyöhykkeisiä, usein enemmän tai vähemmän karvapintaisia. Käävile epätavalliseen tapaan niillä on helttamainen itiölavamuodostuma, ei siis pillejä kuten käävissä yleensä. Itse sieni on malloltaan kova. Sieni aiheuttaa valkolahoa.


title: Premia

text:
Premia on kunta Pohjois-Italiassa Verbano-Cusio-Ossolan maakunnassa Piemonten alueella.
Premian naapurikunnat ovat Baceno, Crodo, Formazza ja Montecrestese sekä Sveitsin Ticinossa sijaitsevat Bosco/Gurin ja Campo.


title: Crodo

text: Crodo on kunta Pohjois-Italiassa Verbano-Cusio-Ossolan maakunnassa Piemonten alueella.


title: Crodo

text: Crodon naapurikunnat ovat Baceno, Crevoladossola, Premia, Montecrestese ja Varzo.


title: Suriname kesäolympialaisissa 2016

text: Suriname osallistui Rio de Janeiron olympialaisiin vuonna 2016 joukkueella, johon kuului kuusi urheilijaa neljästä eri lajista. Kyseessä oli maan 13. esiintyminen olympialaisissa. Maan lipunkantajana avajaisissa toimi sulkapalloilija Soren Opti. Mitaleita maa ei saavuttanut.


title: Suriname kesäolympialaisissa 2016

text: Suriname sai kutsun lähettää yhden judokan Rio de Janeiroon miesten alle 66-kiloisten sarjaan tarkoittaen samalla myös maan palaamista lajiin vuoden 1988 jälkeen. Tämän paikan täytti Yigal Kopinsky, jonka matka katkesi kuitenkin jo ensimmäisellä kierroksella.Suriname sai kutsun lähettää yhden urheilijan miesten yksilösulkapalloon. Maata edusti Soren Opti, joka kuitenkin hävisi molemmat ottelunsa alkulohkossaan eikä päässyt jatkoon.Suriname sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä, vaikka Renzo Tjon A Joe tekikin maan ennätyksen.Seuraavat kaksi surinamelaista urheilijaa saavuttivat vaaditut tulosrajat kisoihin. Heistä Sunayna Wahi pääsi jatkoon ensimmäiseltä kierroksella mutta siihen matka katkesikin.


title: Ukuru (1944)

text: Ukuru ( oli keisarillisen Japanin laivaston Ukuru-luokan saattaja toisessa maailmansodassa.


title: Ukuru (1944)

text: Alus tilattiin Nihon Kōkanilta Tsurumista osana vuoden 1942 hankintoja. Sen köli laskettiin 9. lokakuuta 1943 ja alus laskettiin vesille 15. toukokuuta 1944. Alus otettiin palvelukseen 31. heinäkuuta.


title: Ukuru (1944)

text: Alus poistettiin alusluettelosta 30. marraskuuta 1945. Alus aloitti miinanraivaajana 1. joulukuuta ja se muutettiin 10. heinäkuuta 1946 miinanraivaajien emälaivaksi. Raivauksen päätyttyä alus poistettiin palveluksesta 2. joulukuuta 1947.


title: Ukuru (1944)

text: Alus otettiin 26. joulukuuta palvelukseen liikenneministeriön sääntutkimusaluksena "Ukurumaru". Se siirrettiin 1. tammikuuta 1949 Japanin meri-itsepuolustusvoimien edeltäjälle merialueiden turvallisuusvirastolle () partioalukseksi nimellä "Satsuma" runkonumerolla PL-104. Alus poistettiin alusluettelosta 24. marraskuuta 1965.


title: Kristi Castlin

text: Kristi Castlin (s. 7. heinäkuuta 1977) on yhdysvaltalainen 100 metrin aitajuoksun olympiamitalisti.


title: Kristi Castlin

text: Castlin voitti 100 metrin aitajuoksun alle 20-vuotiaiden Pan-Amerikan-mestaruuden 2008 ajalla 13,02. Hän voitti sisäratojen Yhdysvaltojen-mestaruuden 60 metrin aitajuoksussa 2012. Istanbulin MM-hallikilpailuissa 2012 hän keskeytti saman matkan alkueräjuoksun. Hän saavutti 100 metrin aitajuoksussa olympiapronssia Rio de Janeirossa 2016 ajalla 12,61.


title: Kristi Castlin

text: Castlin juoksi 100 metrin aitajuoksuennätyksensä 12,50 Eugenessa 8. heinäkuuta 2016. 60 metrin aidat hän on juossut hallissa parhaimmillaan aikaan 7,84 Albuquerquessa 26. helmikuuta 2012.


title: Gravellona Toce

text: Gravellona Toce on kunta Pohjois-Italiassa Verbano-Cusio-Ossolan maakunnassa Piemonten alueella. Gravellonan naapurikunnat ovat Baveno, Casale Corte Cerro, Mergozzo, Omegna, Ornavasso, Stresa ja Verbania.


title: Minerva (1917–1934)

text: Minerva oli vuosina 1917–1934 toiminut helsinkiläinen kirjankustantamo. Yrityksen perusti ja sitä johti koko sen toiminnan ajan kirjakauppias Paavo Lönngren. Aluksi sen ohjelmaan kuului ensimmäisen maailmansodan vuoksi ajankohtaisia sotaseikkailukuvauksia. Julkaisuohjelmassa oli tuolloin huomattavan paljon skandinaavista kirjallisuutta, mutta myöhemmin yritys siirtyi julkaisemaan lähinnä englannista suomennettuja jännitys- ja rakkausromaaneja. WSOY osti vaikeuksiin joutuneen Minervan kustannusvaraston oikeuksineen, ja Lönngrenin kuoleman jälkeen 1934 yhtiö lakkautettiin.


title: Minerva (1917–1934)

text: Minerva oli erikoistunut viihteeseen. Julkaisutoiminnan painottuminen englanninkielisen viihteen suomennoksiin herätti paheksuntaa, ja suomennosten laatuakin pidettiin kehnona. Minerva julkaisi kuitenkin myös kotimaisia kirjailijoita, kuten Eino Leinoa, Larin-Kyöstiä (Ilotyttö, 1919, Jouluyön tarina, 1918) ja Aaro Hellaakoskea (Me kaksi, 1920) ja sittemmin unohdettuja kirjailijoita sekä 1920-luvulla ajankohtaista laatukirjallisuutta. Kirjastojen valintapolitiikan vuoksi Minervan julkaisemat kirjat pääsivät heikosti kirjastoihin.


title: Minerva (1917–1934)

text: Minervan menestysteoksia olivat muun muassa James Oliver Curwoodin romaanit, joita se julkaisi vuosina 1923–1930 kaikkiaan kahdeksantoista. Aikakauden toisen suosikkikirjailija Edgar Rice Burroughsin Tarzan-kirjoja Minerva julkaisi kolme, vaikka Karisto oli saanut itselleen lähes kaikkien oikeudet. Tasaisesti myyvän Florence L. Barclayn kirjoista Minerva julkaisi kaksi, mutta kirjailija jäi sittemmin unohduksiin toisin kuin Curwood ja Burroughs. Englantilaisen Berta Ruckin teoksia Minerva julkaisi 24 nimikettä. Naistenromaanien kirjoittajan Elinor Glynin kirjoista Minerva julkaisi uusintapainoksia, mikä ei yleensä ollut sen tapana.


title: Minerva (1917–1934)

text: Minerva julkaisi 1925 kohutun bestsellerin, ajan uusia moraalikäsityksiä kuvaavan Michael Arlenin romaanin "Vihreä hattu", jota aikanaan sanottiin "nykynuorison kuvaukseksi". Arden kertoo siinä nymfomaanisen Iris Marchin traagisen tarinan.


title: Minerva (1917–1934)

text: WSOY osti Minervan koko tuotannon ja julkaisi teoksista kaikkiaan 23 uusintapainosta. Oston myötä tulleet kustannusvarastot osoittautuivat hyödyllisiksi 1930-luvun lamakauden aikana.


title: Filth (elokuva)

text: Filth on vuonna 2013 ensi-iltansa saanut brittiläinen draamakomedia, jonka on ohjannut Jon S. Baird ja joka perustuu Irvine Welshin vuoden 1998 romaaniin "Paska". Elokuvan päähenkilö on edinburghilainen poliisi Bruce Robertson, joka on sovinisti, rasisti, korruptoitunut ja kaikella tavalla misantrooppinen mies.


title: Filth (elokuva)

text: Bruce Robertson (James McAvoy) edinburghilainen rikosylikonstaapeli, jolla on kaksisuuntainen mielialahäiriö. Hän on manipuloiva ja misantrooppinen mies, joka viettää aikansa huumeiden ja alkoholin parissa ja vihaa työkavereitaan poliisilaitoksella. Robertson käyttää myös paljon aikaa vapaamuurariystävänsä Clifford Bladesin (Eddie Marsan) kiusaamiseen, ja hän soittelee jatkuvasti pilapuheluita tämän vaimolle Buntylle (Shirley Henderson) pyytääkseen tältä puhelinseksiä.


title: Filth (elokuva)

text: Robertsonin päätavoite elämässä on saada rikoskomisarion virka, ja hän saa mahdollisuuden ylennykseen kun hän saa tutkittavakseen japanilaisen opiskelijan murhan. Tutkinnan edetessä Robertson menettää otteensa todellisuudesta. Hänen käyntinsä psykologi Rossin (Jim Broadbent) luona paljastaa, että hän kärsii kaksisuuntainen mielialahäiriöstä lapsuudessaan tapahtuneen onnettomuuden vuoksi. Lisäksi paljastuu että hänen vaimonsa Carole (Shauna Macdonald) on jättänyt hänet ja vienyt heidän tyttärensä mukanaan.


title: Filth (elokuva)

text: Rikollisjengi ottaa Robertsonin kiinni, kun hän vaeltelee kaupungilla. Jengi pahoinpitelee Robertsonin ja paljastuu että he ovat syyllisiä japanilaisen opiskelijan murhaan. Robertson tappaa jengin johtajan, jonka vuoksi hänet alennetaan konstaapeliksi ja nuori Ray Lennox (Jamie Bell) saa Robertsonin haluaman rikoskomisarion viran. Robertson lähettää Bladesille anteeksipyynnön videolla, jossa hän tunnustaa tekonsa. Robertson yrittää tappaa itsensä hirttäytymällä, mutta hänen aiemmin auttamansa nainen keskeyttää hänet. Robertson puhuttelee yleisöä rikkoen neljännen seinän ja nauraa kun tuoli rikkoutuu hänen altaan.


title: Filth (elokuva)

text: "Filth" on saanut myönteisen vastaanoton elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 64% perustuen 83 arvosteluun, joiden keskimääräinen arvosana on 6,2/10. Metacriticissä elokuvalla on 56 pistettä 100:sta merkiten ”sekalaisia arvioita”.


title: Filth (elokuva)

text: Irvine Welsh ei uskonut kirjasta tulevan hyvää elokuvaa, mutta hän on kertonut olevansa tyytyväinen James McAvoyn työhön elokuvan päähahmona ja yhtenä elokuvan tuottajista.


title: Näyteikkunan koristelu (rahoitusmarkkinat)

text: Näyteikkunan koristelu (engl. "Window dressing") on rahoitusmarkkinoilla toimivien asiantuntijoiden käyttämä todellisen taloudellisen aseman peittelyyn tai parantamiseen liittyvä toimenpide, jossa sijoitussalkun hoitaja pyrkii kalenterivuoden tai vuosineljänneksen lopun lähettyvillä hankkiutumaan eroon tappiollisista sijoituksista ja ostamaan viimeaikaisia voitokkaita sijoituksia ennen osakesalkun suoriutumiskyvyn esittelemistä asiakkaille ja osakkeenomistajille. Tällä ehostavalla toimenpiteellä pyritään raportoinnin yhteydessä saamaan portfoliosta houkuttelevamman näköinen ja peittelemään suurimpia salkun pitoajan aikana syntyneitä tappioita, mistä termi "näyteikkunan koristelu" juontaakin juurensa.


title: Sambia kesäolympialaisissa 2016

text: Sambia osallistui Rio de Janeiron olympialaisiin vuonna 2016 joukkueella, johon kuului seitsemän urheilijaa neljästä eri lajista. Kyseessä oli maan 13. esiintyminen olympialaisissa, tosin vuonna 1964 Pohjois-Rhodesian nimellä. Maan lipunkantajana avajaisissa toimi judoka Mathews Punza. Mitaleita maa ei saavuttanut.


title: Sambia kesäolympialaisissa 2016

text: Sambia sai kutsun lähettää yhden judokan Rio de Janeiroon miesten alle 66-kiloisten sarjaan, koska maan Mathews Punza sai paikan kisoihin maanosapaikan avulla Sambian korkeimmin rankattuna judokana. Hän voitti ensimmäisen ottelunsa mutta hävisi toisen eikä päässyt pidemmälle.Sambia sai kutsun lähettää yhden urheilijan miesten alle 75-kiloisten sarjaan. Maata edusti Benny Muziyo, joka kuitenkin hävisi jo ensimmäisen ottelunsa eikä päässyt jatkoon.Suriname sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä.Seuraavat kolme sambialaista urheilijaa saavuttivat vaaditut tulosrajat kisoihin. Heistä Kabange Mupopo pääsi jatkoon ensimmäiseltä kierroksella mutta siihen matka katkesikin.


title: Dream (yhdysvaltalainen yhtye)

text: Dream on vuonna 1998 perustettu yhdysvaltalainen tyttöbändi, jonka jäsenet ovat nimeltään Holly, Diana, Ashley ja Melissa. He nousivat suosioon kappaleella He Loves U Not.


title: Kuumien käsien harha

text: Kuumien käsien harha tai heittoputki-vaikutus (engl. "Hot-hand fallacy") on psykologiassa esiintyvä kognitiivinen vinouma, jonka seurauksena päätöksentekijä virheellisesti uskoo viimeaikaisen menestyksen satunnaisessa tapahtumassa (esimerkiksi kolikonheitossa) johtavan parempaan menestykseen myöhemmissäkin yrityksissä. Esimerkiksi jos henkilö on arvannut vaihtoehdon "kruuna" kolme kertaa peräkkäin oikein, niin hän saattaa uskoa omaavansa "kuumat kädet" saadakseen neljännenkin kolikonheiton oikein. Tutkijat Gilovich, Vallone & Tversky (1985) tutkivat "kuumien käsien ilmiön" esiintymistä koripalloilijoiden keskuudessa. Heidän mukaansa koripalloilijat hahmottavat satunnaiset tapahtumat hieman virheellisesti, sillä pelaajien mukaan esimerkiksi "kruunan" tai "klaavan" esiintymistodennäköisyys kasvaa "heittoputken" seurauksena. Toisaalta Gilovich, Vallone & Tversky (1985) totesivat myös, että viimeaikainen menestys tarkkuutta ja taitoa vaativissa urheilusuorituksissa, kuten koripallon hyppyheitossa, saattaa muuttaa pelaajan ulkoista käyttäytymistä ja täten parantavan henkistä itseluottamusta ja väliaikaisesti lieventävän fyysistä uupumusta.


title: Kuumien käsien harha

text: Esimerkkejä "kuumien käsien harhasta" myös urheilumaailman ulkopuolelta:


title: Rudi Ying

text: Rudi Ying (s. 16. elokuuta 1998 Peking, Kiina) on kiinalainen jääkiekkoilija, joka edustaa KHL:n kiinalaisjoukkue Red Star Kunlunia. Hän on pelipaikaltaan keskushyökkääjä ja laukoo oikealta.


title: Rudi Ying

text: Ying aloitti luistelun omien sanojensa mukaan 8–9-vuotiaana pekingiläisessä ostoskeskuksessa. Hän muutti perheineen jääkiekon perässä Yhdysvaltoihin ja Illinoisin Chicagoon Yingin ollessa vain 10-vuotias. Hän siirtyi juniorina sittemmin Boston Jr. Bruinsiin, jonka jälkeen Ying pelasi vuosina 2013–2015 kotimaassaan Pekingin paikallisissa joukkueissa. Hän kävi Yhdysvalloissa Phillips Exeter Academya, jossa Ying pelasi New Hampshiren high school -sarjaa.


title: Rudi Ying

text: Kaudella 2015–2016 Ying pelasi Massachusettsin paikallisia high school -sarjoja Valley Jr. Warriorsin joukkueessa, jonka paras pistemies hän oli tehoilla 4+7=11. Loppukaudesta Ying siirtyi Kanadaan OJHL-junioriliigan Toronto Patriotsin. Kauden jälkeen GMHL-junioriliigan Bradfors Rattlers varasi hänet 326. pelaajana.


title: Rudi Ying

text: Heinäkuussa 2016 Ying siirtyi try-outille KHL:n kiinalaiseen laajennusjoukkue Red Star Kunluniin. Hän sai elokuussa joukkueeseen kaksivuotisen sopimuksen. Yingistä tuli kaikkien aikojen ensimmäinen KHL-sopimuksen tehnyt kiinalaissyntyinen pelaaja. Koska KHL-joukkueella täytyy olla vähintään viisi kotimaansa kansalaista kokoonpanossa, tuli hänestä Guanhua Wangin, Tianxiang Xian sekä kanadalaissyntyisen Zach Yuenin ohella kaikkien aikojen myös ensimmäinen kiinalainen KHL-pelaaja. Ying teki KHL-debyyttinsä näin ollen kauden 2016–2017 avauskierroksella 1. syyskuuta 2016 vieraissa Amur Habarovskia vastaan. Hänen peliaikansa jäi muiden kiinalaispelaajien ohella kuitenkin vähäiseksi ja Ying pelasi ottelussa 3.17 minuuttia. Hän pelasi kauden aikana KHL:ssä 25 runkosarjaottelua ilman tehopisteitä.


title: Rudi Ying

text: Ying edusti Kiinaa IIB-divisioonan MM-kilpailuissa vuonna 2017, jolloin hän voitti kultaa. Ying pelasi myös alle 20-vuotiaiden III-divisioonan MM-kilpailuissa vuonna 2017, jolloin hän toimi Kiinan kapteenina ja voitti hopeaa. Ying voitti koko turnauksen piste-, maali- ja syöttöpörssin tehoilla 9+10=19 ja tehotilaston lukemalla +14. Hänet valittiin turnauksen parhaaksi hyökkääjäksi ja Kiinan joukkueen parhaaksi pelaajaksi.


title: Rudi Ying

text: Ying pelasi myös alle 18-vuotiaiden IIB-divisioonan MM-kilpailuissa vuosina 2014, 2015 ja 2016. Vuoden 2014 turnauksessa hän oli tehoilla 5+2=7 Kiinan paras maalintekijä ja jakoi sisäisen pistepörssin voiton Zesen Zhangin kanssa sekä sisäisen tehotilaston voiton Yuhang Hanin kanssa lukemalla +3. Vuoden 2015 turnauksessa Ying oli joukkueensa paras pistemies ja maalintekijä tehoilla 6+1=7. Hänet valittiin Kiinan parhaaksi pelaajaksi. Vuoden 2016 turnauksessa Ying toimi joukkueen kapteenina.


title: Rudi Ying

text: Yingin isä Da Ying on televisionäyttelijä- ja ohjaaja sekä TV-kommentaattori. Hänen äitinsä Liang Huan on kirjailija. Rudin isoisä Ruocheng Ying oli näyttelijä, ohjaaja ja Kiinan varakulttuuriministeri vuosina 1986–1990.


title: Rudi Ying

text: Yingillä on myös Yhdysvaltojen kansalaisuus.


title: It Was All a Dream

text: It Was All a Dream on Dreamin esikoisalbumi, joka julkaistiin 23. tammikuuta 2001. Levy myi yhdysvalloissa platinaa.


title: Kukkivat roudan maat

text: Kukkivat roudan maat on Jukka Sipilän ohjaama ja Yleisradion tuottama television draamasarja vuodelta 1981. Se perustuu Eino Säisän samannimiseen romaaniin. Viidessä osassa esitetty televisioelokuva kertoo pohjoissavolaisen kyläyhteisön vaiheista sodanjälkeisestä jälleenrakennuksen ajasta 1970-luvulle ja maaseudun tyhjentymiseen.


title: Sun Sauna

text: Sun Sauna Oy on vuonna 1997 perustettu suomalainen saunojen sisustuksia valmistava perheyritys. Yrityksen perusti Raimo Huusko ja nykyisin sen toimintaa jatkavat hänen poikansa Juha-Pekka ja Harri Huusko. Sun Sauna tunnetaan tuotteiden laadun lisäksi lauteiden huollettavuudesta ja verkossa toimivista saunan suunnitteluohjelmista.


title: Sun Sauna

text:
Sun Saunalla on tuotantotilat Jyväskylässä, jossa lauteet valmistetaan. Yhtiö on palkittu vuoden puusepänteollisuusyritys palkinnolla 2005.
Sun Sauna aloitti toimintansa valmistamalla saunoja yksityiskäyttöön. Nykyisin lauteita valmistetaan käyttöympäristön vaatimukset huomioiden yksityiskäyttäjien lisäksi myös uimahalleihin, taloyhtiöihin, hotelleihin ja kylpylöihin.
Lauteiden lisäksi Sun Sauna toimittaa saunan sisustustuotteita: lasiseiniä, saunan valaisimia, paneeleita ja kiukaita.
Sun Sauna vie saunoja pohjoismaiden lisäksi Eurooppaan.


title: Sun Sauna

text: Sun Saunalla on kuusi laudemallistoa yksityiskäyttöön ja kaksi mallistoa yhteisösaunoihin. Sun Saunan laudemallistoja ovat suunnitelleet muun muassa Seppo Honkavaara ja Simo Heikkilä.


Sun Sauna


title: Mauri Eggert

text: Mauri Mikael Eggert (s. 3. huhtikuuta 1933 Turku) on suomalainen diplomaatti, koulutukseltaan valtiotieteiden maisteri. hän oli suurlähettiläs Hanoissa 1977–1980, kehitysyhteistyöosaston osastopäällikkö 1981–1984, suurlähettiläs Kairossa 1984–1987, eudstustojen tarkastaja 1987–1990 ja kehitysyhteistyöasioiden alivaltiosihteeri 1990-1993.


title: Carl Ehlers

text: Carl Walter Ehlers (s. 1944) on suomalainen geologi ja Åbo Akademin emeritusprofessori. Hän on ollut Åbo Akademin geologian ja mineralogian professori 1983 alkaen. Hän tutki Lounais-Suomen saariston emäksisiä kivilajeja ja niiden tektoniikkaa.


title: Esko Ehrola

text: Esko Ilmari Ehrola (s. 1941) on suomalainen tekniikantutkija. Hän oli Oulun yliopiston tienrakennusopin professori vuodesta 1987. Hän tutki päällysteitä ja tien routaantumista.


title: The Unborn (vuoden 2009 elokuva)

text: The Unborn () on vuonna 2009 ensi-iltansa saanut yhdysvaltalainen yliluonnollinen kauhuelokuva, jonka on ohjannut ja käsikirjoittanut David S. Goyer. Elokuvan pääosissa ovat Odette Annable, Gary Oldman ja Cam Gigandet. "The Unborn" kertoo nuoresta naisesta, jota piinaava dybbuk-kummitus pyrkii naisen kautta saamaan itselleen fyysisen olemassaolon. Elokuvan tuottivat Michael Bay, Andrew Form ja Bradley Fuller.


title: The Unborn (vuoden 2009 elokuva)

text: Parikymppinen Casey Beldon (Odette Annable) kärsii toistuvasti piinaavista painajaisista, joissa sama kalpea poika vihjailee halustaan syntyä maailmaan. Pian valveilla ollessaankin Caseylle ja hänen läheisilleen alkaa tapahtua outoja asioita. Casey alkaa epäillä, että paha henki yrittää ottaa hänet valtaansa ja kääntyy henkimaailman neuvonantajan, rabbi Joseph Sendakin (Gary Oldman), puoleen. Silmän värimuutoksia tutkittaessa selviää, että Casey on kaksonen, jonka veli on kuollut jo kohdussa. Hän alkaa selvitellä itsemurhan tehneen äitinsä taustoja ja saa selville, että tätä kiusaavat näyt ovat natsiajoilta periytyvän pahan hengen aikaansaannoksia. Pahan hengen päästyä vapaaksi Caseyn ainoa mahdollisuus selviytyä on sulkea maailman ulkopuolelle johtava tie, jota on pitänyt auki joku, joka ei ole koskaan syntynyt.


title: The Unborn (vuoden 2009 elokuva)

text: Lakeshore Records julkaisi elokuvan "The Unborn: Original Motion Picture Soundtrack" -soundtrack-albumin 24. helmikuuta 2009. Ramin Djawadi sävelsi elokuvamusiikin.


title: The Unborn (vuoden 2009 elokuva)

text: "The Unbornin" kuvaukset alkoivat 3. maaliskuuta 2008. Elokuva kuvattiin Yhdysvalloissa Illinoisin osavaltiossa, missä sen kuvauspaikkoina olivat Chicagon, Kankakeen ja Lake Forestin kaupungit sekä Libertyvillen, Melrose Parkin ja Mundeleinin kylät. Libertyvillessä elokuvaa kuvattiin Libertyville High Schoolissa ja Mundeleinissa University of Saint Mary of the Lakessa. "The Unbornin" budjettina oli noin 16 miljoonaa dollaria, ja sen tuotantoyhtiöinä olivat Platinum Dunes, Phantom Four Films, Relativity Media ja Relativity Median tytäryhtiö Rogue Pictures. Elokuvan kuvaukset saatiin päätökseen 20. huhtikuuta 2008.


title: The Unborn (vuoden 2009 elokuva)

text: "The Unborn" sai Yhdysvaltain ensi-iltansa 9. tammikuuta 2009. Tuotantoyhtiönäkin toiminut Rogue Pictures vastasi elokuvan teatterilevityksestä Yhdysvalloissa. Elokuva tuotti avausviikonloppunaan Yhdysvalloissa 19 810 585 dollaria 2 357 elokuvateatterissa. Elokuva tuotti Yhdysvalloissa yhteensä 42 670 410 dollaria yhteensä 2 359 elokuvateatterissa 8-viikkoisen teatterikierroksensa aikana, ja ulkomailla se tuotti 35 538 402 dollaria. Maailmanlaajuisesti "The Unborn" tuotti yhteensä 78 208 812 dollarin lipputulot. Suomessa "The Unborn" sai ensi-iltansa 13. maaliskuuta 2009. Finnkino oli elokuvan teatterilevittäjänä Suomessa. "The Unborn" oli Suomessa 99. katsotuin elokuva 10 674 hengen katsojamäärällään vuonna 2009.


title: The Unborn (vuoden 2009 elokuva)

text: "The Unborn" on saanut elokuvakriitikoilta kielteisen vastaanoton. Rotten Tomatoes -sivuston mukaan vain 10% kriitikoista oli antanut elokuvalle positiivisen arvosanan 3,2/10 keskiarvolla. Keräys perustuu 115 arviointiin. 831 761 käyttäjästä 30% on antanut elokuvalle positiivisen arvosanan 2,7/5 keskiarvolla. Metacritic-sivuston mukaan 16 arvostelun perusteella elokuva on saanut 30 pistettä sadasta mahdollisesta. Metacriticin 83 käyttäjää on antanut elokuvalle keskiarvon 5,2/10. Internet Movie Databasen 42 346 käyttäjää on antanut elokuvalle keskiarvon 4,8/10.


title: The Unborn (vuoden 2009 elokuva)

text: Universal Studios Home Entertainment julkaisi "The Unbornin" Yhdysvalloissa DVD:lle ja blu-raylle 7. heinäkuuta 2009. DVD-julkaisu sisältää elokuvan 88-minuuttisen teatteriversion ja 89-minuuttisen sensuroimattoman version sekä poistetut kohtaukset. DVD- ja blu-ray-julkaisut tuottivat Yhdysvalloissa 11 828 987 dollaria vuonna 2009. Universal Pictures Finland Oy julkaisi elokuvan Suomessa DVD:lle 29. heinäkuuta 2009.


title: Salosvesi

text: Salosvesi (myös "Salosvesi–Pettämä", SYKE:n järvinumero 14.523.1.001) on Jämsän Koskenpäässä sijaitseva pienehkö järvi. Salosvesi kuuluu Kymijoen päävesistöön ja sen Jämsän reittiin. Se saa vetensä pohjoisen Suolijoesta ja ne laskevat maantien alitse kulkevan Virtalankosken kautta lännen suuntaan Kalmaveteen. Salosveden eteläpäässä oleva Viekansalmi yhdistää sen Pettämä-nimiseen kapeaan ja noin 8 kilometrin pituiseen järveen, joka katsotaan Salosveden osaksi.


title: Salosvesi

text: Wanhan Witosen melontareitti kulkee Salosveden läpi edelleen Kalmavedelle. Reitin taukopaikkana ovat Vuojansalon saari ja kievari Rantapirtti.


title: Bo-Göran Ekholm

text: Bo-Göran Ekholm (s. 1946) on suomalainen taloustieteilijä. Hän oli Svenska handelshögskolanin laskentatoimen professori vuodesta 1985.


title: Tianxiang Xia

text: Xia Tianxiang (s. 11. syyskuuta 1993) on kiinalainen jääkiekkoilija, joka edustaa KHL:n kiinalaisjoukkue Red Star Kunlunia.


title: Tianxiang Xia

text: Xia aloitti uransa Qiqiharissa, jossa hän voitti kauden 2009–2010 päätteeksi Kiinan-mestaruuden. Kaksi seuraavaa kautta hän pelasi Harbinissa voittaen mestaruuden vuonna 2011. Kaudella 2012–2013 Xia aloitti ammattilaisuransa ja siirtyi Aasian liigan kiinalaisjoukkue China Dragonin riveihin. Hänen tulokaskautensa toi siellä 40 runkosarjaottelussa tehot 2+2=4. Kaudella 2012–2013 Xia teki runkosarjassa 12 tehopistettä. Kesken kauden 2013–2014, ennen ensimmäistäkään pelattua ottelua hän palasi Harbiniin.


title: Tianxiang Xia

text: Heinäkuussa 2016 Xia siirtyi try-outille KHL:n kiinalaiseen laajennusjoukkue Red Star Kunluniin. Hän sai elokuussa joukkueeseen vuoden mittaisen sopimuksen. Koska KHL-joukkueella täytyy olla vähintään viisi kotimaansa kansalaista kokoonpanossa, tuli Xiasta Guanhua Wangin, Rudi Yingin sekä kanadalaissyntyisen Zach Yuenin ohella kaikkien aikojen myös ensimmäinen kiinalainen KHL-pelaaja. Xia teki KHL-debyyttinsä näin ollen kauden 2016–2017 avauskierroksella 1. syyskuuta 2016 vieraissa Amur Habarovskia vastaan. Hänen peliaikansa jäi muiden kiinalaispelaajien ohella kuitenkin vähäiseksi ja Xia pelasi ottelussa 3.33 minuuttia. Xia pelasi kauden aikana KHL:ssä 15 runkosarjaottelua ilman tehopisteitä.


title: Tianxiang Xia

text: Xia edusti Kiinaa IIA-divisioonan MM-kilpailuissa vuonna 2016 sekä IIB-divisioonan MM-kilpailuissa vuosina 2013, 2014, 2015 ja 2017. Vuosien 2015 ja 2017 turnaukset päättyivät kultaan ja sarjanousuun IIA-divisioonaan. Ensimmäisessä turnauksessa Xia oli joukkueensa paras maalintekijä viidellä osumallaan, kuten myös jälkimmäisessä turnauksessa neljällä osumallaan Cheng Zhangin ja Hao Zhangin kanssa. Vuoden 2013 turnaus päättyi puolestaan pronssiin. Hän pelasi myös Pyeongchangin olympiakisojen 2018 karsinnoissa sekä Aasian talvikisoissa vuonna 2017.


title: Tianxiang Xia

text: Xia pelasi myös alle 20-vuotiaiden III-divisioonan MM-kilpailuissa vuosina 2012 ja 2013, joista jälkimmäinen turnaus päättyi kultaan ja ensimmäinen hopeaan. Hän toimi vuoden 2013 turnauksessa Kiinan kapteenina. Xia sijoittui tehoilla 6+3=9 koko turnauksen piste- ja maalipörssissä toiseksi Bulgarian Ivan Hodulovin jälkeen. Hän pelasi myös IIHF Challenge Cup of Asian alle 20-vuotiaiden turnauksessa.


title: Tianxiang Xia

text: Xia pelasi alle 18-vuotiaiden IIB-divisioonan MM-kilpailuissa vuonna 2011, jolloin hän toimi Kiinan kapteenina ja oli joukkueen paras pistemies ja syöttäjä tehoilla 2+4=6. Xia valittiin Kiinan parhaaksi pelaajaksi. Hän pelasi myös III-divisioonan MM-kilpailuissa vuonna 2010 voittaen kultaa.


title: Dan Eklund

text: Dan Ernst Eklund (s. 30. lokakuuta 1940 Göteborg, Ruotsi) on suomalainen tekniikantutkija. Hän oli Åbo Akademin paperikemian professori vuodesta 1985.


title: Tauno Timosaari

text: Tauno Timosaari (7. huhtikuuta 1925 Veteli – 2. kesäkuuta 2007) oli suomalainen taidemaalari.


title: Tauno Timosaari

text: Timosaaren vanhemmat olivat Heikki Timosaari ja Vilhelmiina Ranta-aho ja puoliso Anja Virtanen. Hän suoritti taideopintoja Det Kungliga Akademiet för de Skönne Kunster -oppilaitoksessa Kööpenhaminassa 1952 ja Vapaassa taidekoulussa 1957. Timosaaren teoksia oli ensimmäisen kerran esillä Kokkolassa 1946. Hän osallistui useisiin yhteisnäyttelyihin Suomessa ja ulkomailla ja piti yksityisnäyttelyitä Suomessa ja Ruotsissa. Hänen teoksiaan on esillä eri kokoelmissa ja museoissa. Timosaaren julkisia teoksia ovat muun muassa Kokkolan seurakuntasalin alttarimaalaus ("Elämänlähteellä", 1958) sekä Pietarsaaren kansalaiskouluun ("Nuoruusmuistoja", 1968) ja Kokkolan vanhainkotiin ("Vaihtelua arkeen", 1979) aikanaan tehdyt seinämaalaukset. Hän maalasi myös muotokuvia tilaustyönä ja toimi taideopettajana. Timosaaren nimeä kantava stipendirahasto perustettiin vuonna 1993.


title: Nissan Vanette

text:
Nissan Vanette on Nissanin vuosina 1991–2002 valmistama keskikokoinen pakettiautomalli, jonka tila-autoversio on nimeltään Nissan Serena. Valmistuksen päätyttyä mallit korvasi Nissan Primastar. Brittiläinen LDV solmi vuonna 1998 Nissanin kanssa yhteistyösopimuksen ja myi Vanettea LDV Cub -nimisenä.
Vuonna 1999 testattu Serena sai Euro NCAP -kolaritestistä tulokseksi kolme tähteä viidestä.


title: Nissan Vanette

text: Nissan Vanetten pakettiautomallista oli kaksi versiota. Vanette E oli samankokoinen kuin Serena-tila-auto, mutta Vanette Cargossa oli korotettu katto ja takapariovet.


title: Protaktinium(IV)oksidi

text: Protaktinium(IV)oksidi (tai "protaktiniumdioksidi") on harvinaisen aktinoideihin kuuluvan alkuaine protaktiniumin yhdiste hapen kanssa, jossa happi esiintyy hapetusluvulla −II ja protaktinium +IV. Näin muodostuva yhdiste on PaO.


title: Protaktinium(IV)oksidi

text: Protaktinium(IV)oksidi muodostaa mustia pintakeskisiä kuutiollisia (fcc) kiteitä, joiden hilavakio a = 550,5 pm. Sitä voidaan valmistaa pelkistämällä protaktinium(V)oksidia vedyllä 1 550 °C lämpötilassa. Dioksidi muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä. Yhdiste ei liukene rikkihappoon, suolahappoon tai typpihappoon, mutta reagoi vetyfluoridin kanssa. Koska protaktiniumin yhdisteet ovat erittäin harvinaisia, radioaktiivisia ja myrkyllisiä, ei PaO:lla ole tunnettuja käyttötarkoituksia.


title: Fosforipitoisuus (limnologia)

text: Fosforipitoisuus on vesistöjen tutkimuksessa yksi luonnonveden ominaisuutta ilmaiseva suure, jolla pyritään selvittämään vesistön eliöiden ravintotilannetta. Fosfori on yleensä ensimmäiseksi loppuva ravintoaine, joten sen esiintyminen on tärkein tekijä vesistön ravintotilanteen kartoituksessa. Fosforia esiintyy maankuoressa mineraaleina, joista sitä liukenee eroosion vaikutuksessa pieniä määriä pohja- ja pintavesiin. Veden mukaan sitä kulkeutuu vesistöihin ja meriin. Fosforin määrää luonnossa seurataan ihmisen luontoa voimakkaasti kuormittavan toiminnan vuoksi. Fosforipitoisuudella tarkoitetaan eri fosforia sisältävien yhdisteiden liuennutta määrää litrassa vettä.


title: Fosforipitoisuus (limnologia)

text: Fosforia esiintyy kallioperässä ja maaperässä erilaisina yhdisteinä, joista yleisin on apatiitti. Sitä louhitaan 35 eri maassa, joista Marokossa on suurin tuotantolaitos. Myös Siilinjärvellä louhitaan apatiittia.


title: Fosforipitoisuus (limnologia)

text: Fosforin pitoisuus voidaan määrittää monella eri menetelmällä. Sekoittamalla molybdaatti-reagenssiä fosforiliuokseen sinertyy se fosforipitoisuuden mukaisesti. Sinertyneen veden asborbanssi (valon absoboitunut määrä) korreloi fosfaattipitoisuuden kanssa. Liuoksen valmistusmenetelmä valitaan sen mukaan, mitataanko fosfaatin määrää (SFS3025) vai kokonaisfosforin määrää (SFS3026). Yleisin ilmoitettu pitoisuus on "mikrogrammoja litrassa vettä" eli µg/l taikka "milligrammaa kuutiometrissä vettä" eli mg/m³. Huomaa, että 1 µg/l = 1 mg/m³. Kun muidenkin ravinteiden mitattuja tuloksia on taulukoitu runsaasti, voidaan yksikköön lisätä fosforin kemiallinen merkki "P" eli µg P/l.


title: Fosforipitoisuus (limnologia)

text: Vesistöjen rehevyystutkimuksissa määritetään aina kokonaisfosforin pitoisuus. Liuoksen erilaiset fosforin yhdisteet muutetaan voimakkaalla peroksodisulfaatilla ortofosfaatiksi. Liuos valmistetaan sitten absorbanssin määritystä varten.


title: Fosforipitoisuus (limnologia)

text: Epäorgaanisten fosfaattien pitoisuus kertoo siitä fosforin muodosta, jota levät ja kasvit kykenevät hyödyntämään parhaiten. Fosfaatit ovat fosforihapon (formula_1) suoloja (formula_2), joiden ioneita tai yhdisteitä esiintyy vähäisiä määriä vedessä. Sitä mitataan kuitenkin harvoin ja silloin sen arvo erotetaan kokonaisfosfaatin arvosta merkitsemällä yksiköksi μg PO4/l. Sitä tarvitaan yleensä, kun lasketaan ravinnesuhteiden ja minimiravinteiden arvoja. Sen pitoisuudet ovat erittäin pienet, sillä se joutuu yleensä heti eliöiden ravinnoksi. Talvella kasvi- ja levätuotannon ollessa pienimmillään, kohoavat järvien vedessä fosforien pitoisuudet arvoon 5–10 μg PO4/l ja rehevissä järvissä arvoon 20–50 μg PO4/l.


title: Fosforipitoisuus (limnologia)

text: Karuissa suomalaisissa järvissä kokonaisfosforin pitoisuudet jäävät raja-arvon 10 μg/l alle. Karuissa humusvesissä (dystrofinen järvi) arvot ovat hieman korkeammat eli 10–15 μg/l. Rehevissä järvissä pitoisuus ylittää raja-arvon 20 μg/l. Erilaisten ravintoluokiteltujen vesistöjen kokonaisfosforin arvot voivat olla:


title: Fosforipitoisuus (limnologia)

text:
Rehevyysluokituksessa käytetään hieman poikkeavaa jaottelua (suluissa Vesihallituksen käyttämien yleisluokituksen rajat):
Levämäärät alkavat kohota selvästi jo 20 μg/l pitoisuuksissa.


title: Fosforipitoisuus (limnologia)

text: Fosforia esiintyy kalliossa epäorgaanisina yhdisteinä, joita liukenee eroosion vaikutuksesta vesistöihin. Sitä esiintyy eliöiden soiluissa ja erityisesti luissa ja hampaissa, joista sitä myös valmistetaan. Fosfori on luonnossa elintärkeä ja korvaamaton ravintoaine, joka osallistuu eliöiden kudosmuodostukseen erilaisten tärkeiden yhdisteiden muodossa. Fosforinpuute rajoittaa eliöiden lisääntymistä, sillä se on levien ja kasvien tärkeä ravintoaine eli minimitekijä. Veteen liuennut fosfori kuluu levien ja kasvien lisääntymiseen, joten näitä ravintonaan käyttävät muut eliöt lisääntyvät myös. Eliöiden kuollessa hajoaa niiden kudokset ja fosfori vapautuu taas veteen. Osa fosforista painuu kuitenkin vesistön pohjalle ja sedimentoituu mutaan. Jos vesistön happi- ja happamuusolosuhteet ovat normaalit, jää se myös sinne. Veden hapettomuus tai kohonnut happamuustaso (pH 9–10) liuottavat kuitenkin fosforin takaisin veteen ja silloin puhutaan järven sisäisestä kuormituksesta. Hapettomuutta esiintyy yleensä rehevöityneen järven alusvedessä pohjan lähellä. Happamuusasteen kohoaminen voi johtua kiihtyneestä levätuotannosta päällysvedessä ja sen aiheuttama emäksisyys liuottaa järven sedimenttien fosforia. Silloin veden fosforipitoisuus saattaa 2–3-kertaistua lyhyessä aikaa.


title: Fosforipitoisuus (limnologia)

text: Ihminen kuormittaa luontoa Suomessa lannoittaessaan peltoja ja metsiä, ojittamalla metsiä ja soita sekä päästäessään jätevesiä luontoon. Fosforia pääsee luontoon pääasiassa teollisuuden päästöinä, yhdyskuntajätteiden muodossa ja ihmisten käsittelemättömien tai puhdistettujenkin jätevesien muodossa. Teollisuuden ja yhdyskunnan päästöt ovat pienetyneet vuoteen 1995 mennessä kotitalouksien ja maatilojen yhteiselle kuormitustasolle. Sen jälkeen kokonaismäärät kaikilla sektoreilla on hitaasti vähentyneet. Avainasemassa vähentämisessä ovat olleet tehostuneet vedenpuhdistuslaitokset, jotka keräävät talteen jopa 95% liuenneesta fosforista. Vaikka fosforikuormitus on tonneina laskettuna vähäistä, on sillä suuri vaikutus luonnon ravintokejun kaikkiin tasoihin.


title: Fosforipitoisuus (limnologia)

text: Levien ja kasvien tuotannon kasvu johtaa niitä hyödyntävien eliöiden lisääntymiseen. Lisäravinteet suosivat rehevien vesien lajeja karujen vesistöjen lajien kustannuksella. Vaikka kasvusto lisääntyy, vähenee silti kasvilajien lukumäärä. Kalasto runsastuu, mutta rehevöitymisen lisääntyessä alkaa kalalajien lukumäärä vähentyä. Erityisesti särkikalat lisääntyvät suuresti muiden lajien kustannuksella. Levän lisääntyessä vesi sameutuu ja samalla lohikalojen yksilömäärät taantuvat. Levä pimentää myös pohjan, missä on lopulta mahdotonta enää yhteyttää auringon valossa. Kun sitten lisääntynyt biomassa hajoaa, vaatii se lisää happea. Silloin happipitoisuus vedessä alenee ja aiheuttaa happiongelmia alusvedessä. Hapeton alusvesi saa pohjasedimentteihin vajoneen fosforin liukenemaan takaisin veteen ja tämä aiheuttaa rehevöitymiseen lisäpotkun. Tätä tapahtumaa kutsutaan sisäiseksi kuormitukseksi. Tämän vuoksi järvi voi säilyä rehevänä vuosikymmeniä, vaikka fosforin määrää tulo-ojissa olisi saatu vähenemään.


title: Hanna-Pirita Lehkonen

text: Hanna-Pirita Lehkonen (o.s. Ontto-Panula, s. 1987 Kauhajoki) on suomalainen sarjakuvataiteilija. Hän on vuonna 2006 perustetun taiteilijaryhmä Team Pärvelön jäsen.


title: Hanna-Pirita Lehkonen

text: Hanna-Pirita Lehkonen on opiskeli Limingan taidekoulun sarjakuvalinjalla. Hänellä on taustallaan myös yhteisöpedagogin opintoja.


title: Hanna-Pirita Lehkonen

text: Lehkonen on urallaan profiloitunut feministiksi. Hänen teoksensa käsittelevät usein moniarvoisuuden teemoja. Hänen sarjakuvissaan esiintyy runsaasti HLBT-hahmoja ja erityisesti sukupuolivähemmistöihin kuuluvia hahmoja. Antirasismi ja feminismi ovat myös tyypillisiä teemoja hänen teoksissaan. Hänen tyylinsä on humoristinen ja informatiivinen.


title: Hanna-Pirita Lehkonen

text: Hanna-Pirita Lehkonen on Suomen sarjakuvaseura ry:n hallituksen jäsen kaudella 2016


title: Hanna-Pirita Lehkonen

text: Hän kirjoittaa verkossa sarjakuvablogia nimeltä "Hanna-Piritan Sarjisblogi".


title: Hanna-Pirita Lehkonen

text: Team Pärvelö on vuonna 2006 perustettu suomalainen sarjakuvataiteilijaryhmä. Team Pärvelössä on Lehkosen lisäksi kaksi muuta jäsentä. Ryhmä julkaisee´ja myy omakustannesarjakuvia sekä muuta taidetta Suomen sarjakuva- ja animeaiheisissa tapahtumissa.


title: Hanna-Pirita Lehkonen

text: Team Pärvelö julkaisee myös "Gaijin"-nimistä lehteä, joka esittelee suomalaista anime-, manga-, ja conikulttuuria sekä muita japanilaisen populaarikulttuurin ilmiöitä suomalaisten nuorten harrastelijoiden piirtämien sarjakuvien kautta. "Gaijin"in tavoitteena on tuoda esille myös uusia sarjakuvataiteilijoita. Sana "gaijin" tarkoittaa ulkopuolista tai ei-japanilaista henkilöä.


title: Hanna-Pirita Lehkonen

text: Hanna-Pirita Lehkonen on syntynyt Kauhajoella Ikkeläjärven kylässä. Hän on naimisissa ja asuu pääkaupunkiseudulla.


title: Emma Jørgensen

text: Emma Jørgensen (s. 1. elokuuta 1996 Bursø) on tanskalainen ratamelonnan maailmanmestari ja olympiamitalisti. Hän asuu Bagsværdissa ja edustaa Maribo KK -seuraa. Häntä valmentaa Zoltan Bako. Jørgensen opiskelee sisustusalaa ja on pituudeltaan 168 cm.


title: Emma Jørgensen

text: Jørgensen voitti Henriette Engel Hansenin kanssa kajakkikaksikon 1 000 metrin maailmanmestaruuden Moskovassa 2014. Hän saavutti Moskovan EM-kilpailuissa 2016 pronssia kajakkiyksikön 500 metrillä. Rio de Janeiron olympialaisissa 2016 hän saavutti hopeaa kajakkiyksikön 500 metrillä. Kajakkinelikon 500 metrillä hän oli kuudes. Hän sai kajakkiyksikön 200 metrillä EM-hopeaa 2017, EM-pronssia 2018 sekä MM-hopeaa 2018.


title: Emma Jørgensen

text: Maailmancupissa Jørgensen on voittanut yhden kajakkiyksikön 200 metrin kilpailun.


title: Emma Jørgensen

text: Jørgensen voitti nuorten maailmanmestaruuden kajakkiyksikön 200 ja 500 metrillä 2013 ja 2014 sekä alle 23-vuotiaiden maailmanmestaruuden yksikön 500 metrillä 2014. Hän voitti nuorten Euroopan-mestaruuden kajakkiyksikön 200 ja 500 metrillä 2014 ja 2015 sekä 1 000 metrillä 2014. Kajakkikaksikon 1 000 metriä hän sai EM-kultaa 2012, kajakkinelosen 500 metrillä 2012.


title: Protaktinium(V)oksidi

text: Protaktinium(V)oksidi on harvinaisen aktinoideihin kuuluvan alkuaine protaktiniumin yhdiste hapen kanssa, jossa happi esiintyy hapetusluvulla −II ja protaktinium +V. Näin muodostuva yhdiste on PaO. Se muodostaa valkoisia ortorombisia kiteitä (hilavakiot a = 692, b = 402, c = 418 pm), joita saadaan kun kidevedellistä muotoa PaO·nHO kuumennetaan yli 500 °C (myös 650 °C mainittu kirjallisuudessa) lämpötilaan. Myös kuutiollinen rakenne (hilavakio a = 547,6 pm) tunnetaan. Kun protaktinium(V)oksidia pelkistetään vedyllä 1 550 °C lämpötilassa, muodostuu protaktinium(IV)oksidia PaO. Tämä muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä. PaO:n muodostumislämpö on noin 106 kJ mol. Protaktinium(V)oksidi ei liukene väkevään typpihappoon, mutta vetyfluoridi sekä rikkihapon ja vetyfluoridin seos liuottavat sitä.


title: Protaktinium(V)oksidi

text: Aristid von Grosse valmisti 2 mg PaO:ta 1927, ja myöhemmin vuonna 1934 tuotti ensimmäisenä metallista protaktiniumia 0,1 mg:sta tätä oksidia, ensin muuttaen oksidin protaktiniumjodidiksi ja sitten hajottaen sitä tyhjiössä sähköpurkauksen avulla (Van Arkelin prosessi):


title: Protaktinium(V)oksidi

text: Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.


title: Protaktinium(V)oksidi

text: Alkuaineiden Nb, Mg, Ga ja Mn oksidien seosta, johon on lisätty 0,005–0,52 % PaO, on käytetty korkean lämpötilan (jopa 1 300 °C) eristemateriaalina keraamisissa kondensaattoreissa.


title: Vauvani mun ja sun

text: Vauvani mun ja sun () on vuonna 2001 ensi-iltansa saanut David Seltzerin ohjaama ja käsikirjoittama yhdysvaltalainen komediaelokuva, jonka pääosissa ovat Gary Oldman ja Skeet Ulrich.


title: Vauvani mun ja sun

text: "Vauvani mun ja sun" kuvattiin työnimellä "Anasazi Moon" Moabin ja Salt Lake Cityn kaupungeissa Utahin osavaltiossa. Elokuva sai ensi-iltansa Yhdysvalloissa Sundancen elokuvajuhlilla 21. tammikuuta 2001. Elokuva ei saanut teatterilevitystä Yhdysvalloissa, mutta Artisan Entertainment julkaisi sen myöhemmin VHS:nä ja DVD:nä 20. elokuuta 2002. Suomessa elokuvan julkaisi VHS:lle ja DVD:lle Scanbox Entertainment Finland Oy 11. kesäkuuta 2004.


title: Vauvani mun ja sun

text: Buford Dill (Gary Oldman) ja Billy Raedeen (Skeet Ulrich) ovat vähäjärkisiä rikollisia, jotka ovat olleet lapsuudesta asti kavereita. Vankeinkuljetuksen yhteydessä karkuun päässyt Billy päätyy sattuman kautta pienen vauvan huoltajaksi. Vauvansa kanssa Billy tutustuu trailereissa asuviin tyyppeihin, joiden joukosta lapselle löytyy myös sijaisimettäjä. Kun Buford kuulee vauvasta, hän haluaa heti lyödä rahoiksi vauvan avulla, mutta Billy on kuitenkin jo kiintynyt vauvaan. Ongelmia tulee, kun vauvaa aletaan vaatia yllättävältä taholta ja Buford keksii toivottoman suunnitelman.


title: Lapinsirppisammal

text: Lapinsirppisammal ("Hamatocaulis lapponicus") on harvinainen pohjoisen pallonpuoliskon havumetsävyöhykkeen mantereisissa osissa tavattava sammallaji.


title: Lapinsirppisammal

text: Lapinsirppisammal kuuluu Euroopan unionin luontodirektiivin liitteen II lajeihin, joita varten unionin jäsenvaltioissa on luotu erityisiä luonnonsuojelualueita eli Natura-2000 alueita. Lapinsirppisammal on Suomessa arvioitu erittäin uhanalaiseksi lajiksi (EN) ja se kuuluu myös luonnonsuojelulain 47 §:n mukaisiin erityisesti suojeltuihin lajeihin, joiden säilymiselle tärkeän esiintymispaikan hävittäminen tai heikentäminen on kielletty. Lapinsirppisammal kuuluu Euroopan unionin alueella lisäksi niihin pohjoisiin alkuperäislajeihin, joiden suojelusta Suomella on erityisvastuu. Lapinsirppisammalen suojelutaso on Suomessa arvioitu olevan epäsuotuisa ja riittämätön. Populaation on hyvin pirstoutunut ja kannan kehityssuunta on laskeva. Ennuste lajin tulevaisuudesta maassamme on heikko .


title: Lapinsirppisammal

text: Lapinsirppisammal on isokokoinen, n. 10 cm pitkä (upoksissa kasvaessaan jopa 20 cm), tavallisesti pystyversoinen, vähähaarainen, kellanvihreä, ruskehtava tai punertava haarapesäkkeinen lehtisammal. Verson kärki on yleensä sivulle kaartuva, mutta ei aina silmiinpistävän koukkuinen. Laji muistuttaa ulkonäöllisesti lähisukuista kiiltosirppisammalta mutta on tätä kookkaampi. Vedessä kasvaessaa lapinsirppisammal saattaa muistuttaa myös suurikokoista rimpisirppisammalta tai samankokoista lettolierosammalta. Lajin tunnistaminen varmuudella vaatii mikroskooppista tarkastelua .


title: Lapinsirppisammal

text: Lapinsirppisammalta on pohjoisen pallonpuoliskon havumetsävyöhykkeen mantereisissa osissa. Sen levinneisyys tunnetaan kuitenkin huonosti. Euroopassa laji tunnetaan Suomesta, Ruotsista, Virosta ja Latviasta . Euroopan lisäksi lajia tavataan Aasian pohjoisosassa ja läntisessä Pohjois-Amerikassa. Keski-Euroopasta on vanha tieto Saksasta. Lisäksi sammal tunnetaan Venäjältä Karjalan tasavallasta. Levinneisyyden painopiste Suomessa on ollut Metsä-Lapissa, mutta lapinsirppisammalta on tavattu harvinaisena ja paikoittaisena myös Etelä-Suomessa Uudellamaalla saakka.


title: Lapinsirppisammal

text: Lapinsirppisammal kasvaa keskiravinteisilla rimpinevoilla ja -letoilla pysyvästi vetisillä pinnoilla sekä Etelä-Suomessa muutaman pienen metsälammen kelluvassa nevareunuksessa. Usein paikalla on lähteisyyttä tai luhtaisuutta. Kasvillisuudessa on ruostelähteisten koivulettojen piirteitä. Hapettomien suonalaisten pohjavesien tuoma lisä suon ravinteisuuteen on kasvupaikoilla usein merkittävä. Ravinteisuus on kuitenkin yleensä melko niukka, usein kiiltosirppisammalen kasvupaikkoja niukempi. Happamuuden on todettu vaihtelevan pH 5,8–6,2, joskus jopa alle 5:n. Sammal tuntuu suosivan pysyvästi märkinä säilyviä kasvupaikkoja. Etenkin eteläiset kasvupaikat ovatkin metsälampien kelluvan nevareunuksen rantapalteella tai aukoissa vesirajassa tai kokonaan upoksissa.


title: Lapinsirppisammal

text: Monen muun suosammalen tapaan lapinsirppisammal on menettänyt soitten ojituksen ja lampien kuivauksen tai veden laadun muutosten takia lukuisasti kasvupaikkojaan. Suomessa sammalella on ollut kaikkiaan n. 80 esiintymää, joista nykyisiä kasvupaikkoja on 23 sekä Etelä-Suomen lammenreunuksilla että Pohjois-Suomen soilla. Osa niistä on löydetty vasta viime vuosina. Lajilla saattaakin olla ennestään tuntemattomia kasvupaikkoja. Ainakin noin neljänneksen tunnetuista esiintymäpaikoista on todettu hävinneen.


title: Agía Eirínin rotko

text:
Agía Eirínin rotko (, myös "Agía Irínin rotko") on rotko Kreetan saarella Kreikassa. Se sijaitsee Kántanos-Sélinon kunnassa saaren lounaisosassa noin 50 kilometriä Chaniásta lounaaseen.
Agía Eirínin rotko sijaitsee Lefká Óri -vuoriston eli ”Valkoisten vuorten” länsipäässä. Sen pituus on noin 7,5 kilometriä. Rotko on saanut nimensä Agía Eirínin kylästä, joka sijaitsee sen pohjoispäässä noin 560 metrin korkeudella merenpinnasta. Rotkon eteläpäässä Libyanmeren rannikolla sijaitsee Soúgian kylä. Rotkon seinämien suurin korkeus on noin 500 metriä ja kapeimmillaan rotkon leveys on noin 10 metriä. Rotko on Natura 2000 -aluetta.


title: Agía Eirínin rotko

text: Agía Eirínin rotko on Kreetan toiseksi suosituin rotkovaelluskohde idempänä sijaitsevan Samarián rotkon jälkeen. Samarián rotkoon verrattuna Agía Eiríni on vähemmän ruuhkainen ja rauhallisempi. Vaellusreitti kulkee yleensä Agía Eirínin kylästä Soúgiaan, mutta vaelluksen voi tehdä myös toisin päin. Koko vaelluksen pituudeksi tulee noin 12 kilometriä, josta varsinaista rotkoa on noin 7 kilometriä. Vaellus kestää noin 3–4 tuntia ja sen aikana laskeudutaan noin 500 metriä alaspäin. Rotko on avoinna läpi vuoden. Agía Eiríniin on bussiyhteys Chaniásta. Soúgiasta on lauttayhteys Palaióchoraan ja Chóra Sfakíoniin, joista pääsee edelleen bussilla Chaniáan.


title: Kaj Salenius

text: Kaj-Erik Woldemar Salenius (23. joulukuuta 1923 Helsinki – 18. heinäkuuta 2016 Helsinki) oli suomalainen arkkitehti.


title: Kaj Salenius

text: Salenius valmistui arkkitehdiksi Helsingin Teknillisestä korkeakoulusta vuonna 1949 ja työskenteli muun muassa Blomstedt & Stenbäckin ja Hilding Ekelundin arkkitehtitoimistoissa ennen kuin perusti oman toimistonsa vuonna 1953. Hänen läpimurtotyönsä olivat Helsingin Meilahteen valmistuneet englantilainen koulu (1952) ja Pyhän Marian kirkko (1954). Hänellä oli myöhemmin useita yhteisiä projekteja rakennusyhtiö Palkki Oy:n kanssa. Oman toimistonsa ohella Salenius toimi 1966–1973 Helsingin rakennusvalvontaviraston tarkastusarkkitehtina.


title: Kaj Salenius

text: Suurin osa Saleniuksen töistä sijoittui Helsinkiin. Salenius tunnetaan kenties parhaiten pelkistetystä modernista arkkitehtuuristaan, mutta hän on tehnyt myös Linnanmäen huvipuiston vuoristoradan ja Peacock-teatterin piirustukset. Myös Hietalahdessa sijaitseva entinen sataman varastorakennus, myöhemmin musiikki- ja kulttuuritalona toiminut Nosturi oli Saleniuksen suunnittelema. Lisäksi hän piirsi useita tavallisia asuinkerrostaloja. Viimeisinä merkittävinä töinään Salenius suunnitteli Helsingin Sörnäisiin kaksi kolossaalista ja persoonattomalla ulkonäöllään lähinnä kielteistä huomiota saanutta virastotaloa, jotka valmistuivat samoihin aikoihin 1974 ja 1975: työvoimatoimiston ja Elinkeinohallituksen talon Väinö Tannerin kentän laidalle Haapaniemenkatu 4:ään sekä Kouluhallituksen (nyk. Opetushallitus) talon Hakaniemenrantaan. Ensin mainittu rakennus on purettu syksyllä 2016 ja jälkimmäisen ulkoasu uudistettiin täydellisesti 2000-luvun alussa.


title: Herðubreið

text: Herðubreið (/ˈhɛrðʏpreiθ/, "leveäharteinen") on vulkaaninen pöytävuori Islannin koillisosassa Askja-tulivuoren lähellä.


title: Protaktiniumoksidi

text: Alkuaineen protaktinium oksideja ovat ainakin:


title: Samariá (kylä)

text: Samariá () on entinen Kreikan kylä, joka sijaitsee Samarián rotkossa Sfakián kunnassa Kreetan saarella. Kylä on nykyisin autio.


title: Samariá (kylä)

text: Samarián kylä sijaitsee suurin piirtein Samarián rotkon puolessa välissä. Matka rotkon pohjoispään Xylóskalosta kylään on noin 7,5 kilometriä ja kylästä rotkon eteläpään Chóra Sfakíoniin noin 8,5 kilometriä. Kylä on rakennettu noin 340 metrin korkeudelle merenpinnasta.


title: Samariá (kylä)

text: Samarián kylä on perustettu todennäköisesti jälkibysanttilaisella ajalla. Kylä samoin kuin koko rotko on saanut nimensä kylässä olevasta pienestä Maria Egyptiläiselle ("Osía María") omistetusta kirkosta. Nimi on muuntunut muotoon "Sia María" ja edelleen muotoon "Samariá". Kylän asukkaiden täytyi muuttaa pois vuonna 1962, kun rotkon alue muutettiin kansallispuistoksi. Nykyisin kylässä on kirkkojen lisäksi vain muutama kunnostettu vanha talo, jotka toimivat metsänvartijoiden asemapaikkana. Kylä toimii tärkeimpänä levähdyspaikkana rotkon läpi kulkevalla vaelluksella.


title: Víkoksen rotko

text: Víkoksen rotko () on syvä rotko Epeiroksessa Kreikassa. Se sijaitsee pohjoisessa Píndos-vuoristossa Zágorin kunnassa Ioánninan alueyksikön alueella.


title: Víkoksen rotko

text: Víkoksen rotko sijaitsee noin 30 kilometriä pohjoiseen Ioánninan kaupungista. Sen pohjoispäässä sijaitsee Víkoksen kylä ja eteläpäässä Monodéndrin kylä. Rotkon pituus on noin 20 kilometriä ja sen leveys vaihtelee 400 metristä muutamaan metriin. Rotkon seinämien korkeus vaihtelee 450 metrin ja 1 600 metrin välillä. Víkoksen rotko mainitaan joskus maailman syvimmäksi rotkoksi suhteessa sen pituuteen, mutta tämä riippuu rotkon määritelmästä. Alueella on harvinaisia kasvi- ja eläinlajeja. Rotkon pohjalla virtaa Voïdomátis-joki, jonka virtauksen seurauksena rotko on syntynyt.


title: Víkoksen rotko

text: Víkoksen rotko on osa Víkoksen–Aóoksen kansallismetsää, joka kuuluu Pohjoisen Píndoksen kansallispuistoon. Rotko on suosittu vaelluskohde. Vaellus sen päästä päähän kestää noin 5–7 tuntia.


title: Bolivia kesäolympialaisissa 2016

text: Bolivia osallistui Rio de Janeiron olympialaisiin vuonna 2016 joukkueella, johon kuului 11 urheilijaa viidestä eri lajista. Kyseessä oli maan 14. esiintyminen kesäolympialaisissa. Maan lipunkantajana avajaisissa toimi kävelijä Àngela Castro. Mitaleita maa ei saavuttanut.


title: Bolivia kesäolympialaisissa 2016

text: Bolivia sai kutsun lähettää kaksi ampujaa olympialaisiin: miehen 50 metrin pistooliin ja naisen 10 metrin ilmakivääriammuntaan. Kumpikaan ei kuitenkaan päässyt jatkoon alkukierrokselta.Bolivia sai kutsun lähettää yhden judokan Rio de Janeiroon miesten alle 90-kiloisten sarjaan, koska maan Martín Michel sai paikan kisoihin Pan-Amerikan maanosapaikan avulla Bolivian korkeimmin rankattuna judokana. Hän hävisi ensimmäisen ottelunsa eikä päässyt pidemmälle. Kyseessä oli Bolivian paluu olympialaisten judokentille vuoden 2004 jälkeen.Bolivia lähetti yhden pyöräilijän Rio de Janeiron olympialaisiin maastopyörailyyn. Hän oli Óscar Soliz, joka ei kuitenkaan päässyt edes maaliin asti.Bolivia sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä.Seuraavat kuusi bolivialaista urheilijaa saavuttivat vaaditut tulosrajat kisoihin.


title: Lisa Carrington

text: Lisa Carrington (s. 23. kesäkuuta 1989 Tauranga) on uusiseelantilainen ratamelonnan kaksinkertainen olympiavoittaja ja viisinkertainen maailmanmestari. Hän asuu Aucklandissa ja edustaa Eastern Bay Canoe Racing Clubia. Häntä valmentaa Gordon Walker. 168-senttinen Carrington on opiskellut politiikkaa Masseyn yliopistossa.


title: Lisa Carrington

text: Carrington voitti kajakkiyksikön 200 metrin olympiakultaa sekä Lontoossa 2012 että Rio de Janeirossa 2016. Kajakkiyksikön 500 metrillä hän sai Riossa pronssia ja sijoittui Lontoossa seitsemänneksi.


title: Lisa Carrington

text: Carrington on voittanut kajakkiyksikön 200 metrin maailmanmestaruuden 2011, 2013, 2014, 2015, 2017 ja 2018. Kajakkiyksikön 500 metrillä hän on saavuttanut MM-kilpailuissa kultaa 2015, hopeaa 2014, 2017 ja 2018 sekä pronssia 2013. Kajakkikaksikon 500 metrillä hän sai kultaa 2017 ja hopeaa 2018, kajakkinelosen 500 metrillä hopeaa 2018 ja pronssia 2017.


title: Lisa Carrington

text: Carrington on voittanut kaikkiaan 26 maailmancupin kilpailua.


title: Varzo

text:
Varzo on kunta Pohjois-Italiassa Verbano-Cusio-Ossolan maakunnassa Piemonten alueella.
Varzon naapurikunnat ovat Baceno, Bognanco, Crevoladossola, Crodo ja Trasquera sekä Sveitsin Valais’ssa Grengiols, Ried-Brig ja Zwischbergen.


title: F91 Dudelange

text: F91 Dudelange tai luxemburgiksi F91 Diddeleng tai saksaksi F91 Düdelingen on jalkapalloseura Dudelangen kaupungista Etelä-Luxemburgista. Vuonna 1991 perustettu Dudelange pelaa maansa korkeimmalla sarjatasolla Kansallinen divisioonassa. Seura on ollut 2000-luvulla maansa menestynein seura, jolloin se on voittanut 12 mestaruutta. Mestaruudet se on voittanut vuosina 2000–2002, 2005–2009, 2011–2012, 2014 ja 2016–2018. Luxemburgin cupin Dudelange on voittanut kuudesti: vuosina 2004, 2006, 2007, 2009, 2012, 2016 ja 2017.


title: F91 Dudelange

text: Dudelange on pelannut historiansa aikana useita kertoja Euroopan sisäisissä kansainvälisissä turnauksissa. Parhaimmillaan se on päässyt Mestarien liigassa kolmannelle karsintakierrokselle kaudella 2012–2013.


title: Sakshi Malik

text: Sakshi Malik (s. 3. syyskuuta 1992) on intialainen naispainin olympiamitalisti.


title: Sakshi Malik

text: Malik saavutti Rio de Janeiron olympialaisissa 2016 pronssia 58 kg:n painoluokassa. Hän sijoittui 60 kg:n sarjassa kahdeksanneksi Taškentin MM-kilpailuissa 2014 ja sai pronssia Aasian-mestaruuskilpailuissa Dohassa 2015.


title: Sakshi Malik

text: Malik saavutti Glasgow'n Kansainyhteisön kisoissa 2014 hopeaa 58 kg:n sarjassa. Edellisvuoden Kansainyhteisön mestaruuskilpailuissa hän oli saanut 63-kiloisissa pronssia.


title: Sakshi Malik

text: Malik sai nuorten MM-kilpailuissa pronssia 59 kg:n painoluokassa 2010. Kadetti-ikäisten (17-v.) Aasian-mestaruuskilpailuissa hän oli kolmas 60-kiloisissa 2009. Nuorten Aasian-mestaruuskilpailuissa hän sai kultaa 63 kg:n sarjassa 2012 ja hopeaa 59-kiloisissa 2009.


title: Sakshi Malik

text: 2. huhtikuuta 2017 hän meni naimisiin Satyawart Kadianin kanssa.


title: Lepänruoste

text:
Lepänruoste ("Melampsoridium hiratsukanum") on lepillä esiintyvä ruostesienilaji. Se tuntuu vaivaavan harmaaleppää enemmän kuin tervaleppää. Lepitä tunnetaan kaksi muutakin suvun ruostesienilajia, joista koivunruosteen alalajina pidettyä sientä on todettu Suomessakin, kolmatta lajia "Melampsoridium alni" ei Euroopassa ole toistaiseksi tavattu. Lepänruoste ilmaantui maanosaan lehtikuusten yleistyttyä, ja ensi havainnot saatiin Baltiassa vasta 1990-luvulla, Suomessa lajia todettiin ensi kerran vuonna 1997. Sitä pidetään haitallisena vieraslajina. Harmaaleppää ruoste häiritsee erityisesti lehtikuusimetsiköiden läheisyydessä, mutta lehtikuuset kokevat vain pieniä neulasongelmia.
Lepänruosteen elinkierto on monimutkainen kuten ruostesienillä yleensäkin. Sille on kuitenkin lehtikuusen neulasten helmi-itiöstö välttämätön. Sinne se tulee talvehtineista leppien lehdistä, joissa kehittyy kantaitiöitä. Leppä kehittää sitten lehden alapinnalle kesäitiöstöä, joka on tunnistettavissa keltaisina laikkuina.


title: Maalipallo kesäparalympialaisissa 2016 – miesten turnaus

text: Miesten maalipallossa kilpailtiin Rio de Janeiron 2016 kesäparalympialaisissa 12:tta kertaa. Ottelut pelattiin 8.–16. syyskuuta. Kilpailut käytiin Arena do Futurossa. Turnaukseen osallistui 10 joukkuetta. Kummassakin alkulohkoissa pelasi viisi joukkuetta. Neljä kummankin alkulohkon parasta pääsivät pudotuspeleihin. Turnauksen voitti Liettua, joka voitti loppuottelussa Yhdysvallat. Pronssia saavutti isäntämaa Brasilia.


title: Welcome to Hard Times

text: Welcome to Hard Times on yhdysvaltalaisen kirjailijan E. L. Doctorowin esikoisromaani vuodelta 1960. Sen tapahtumapaikka on Hard Times -niminen pieni paikkakunta Dakotan territoriossa. Kun tyhjäntoimittajahulttio saapuu Hard Timesiin ja ryhtyy terrorisoimaan kaupunkia raiskaamalla, murhaamalla ja tuhopolttamalla, henkiin jääneet aloittavat jälleenrakennuksen. Lyhyen romaanin keskeinen teema on kirjan henkilöiden suhde pahaan, jota edustaa pelko "Bodiesta tullutta miestä" kohtaan. New York Timesin arviossa kirjassa nähdään yhtymäkohtia Joseph Conradin teokseen "Pimeyden sydän":


title: Welcome to Hard Times

text: Juri Nummelinin mukaan se "purkaa kaikki länkkärien perustilanteet osiinsa, ja jäljelle jää vain tyhjyyttä ja kauhua". Elokuvakäsikirjoitusten lukijana työskennellyt Doctorow ryhtyi kirjoittamaan lännenromaanista omaa versiotaan, jossa genren asetelmat kääntyisivät ylösalaisin.


title: Welcome to Hard Times

text: Tarina alkaa, kun paikkakunnalle saapuu paha mies, "Bodiesta tullut mies" ("Man from Bodie"). Hän ampuu puusepän ja baarinpitäjän ja raiskaa prostituoidun, ja ennen lähtöään hän sytyttää kylän tuleen. Autioon kylään jää vain kaupungin epävirallinen pormestari Blue, järkensä menettävä Molly, puusepän poika Jimmy ja puhumaton intiaani John Bear. Blue ryhtyy toimeen kylän henkiin herättämiseksi. Kylään saapuu venäläinen Zar-niminen mies mukanaan kolme prostituoitua ja vaunullinen viskiä, jolloin lähiseudun kaivosmiehet palaavat kylään, joka alkaa herätä eloon. Pahan varjo häilyy kuitenkin yhteisön yllä, ja tuho kohtaa kylän jälleen.


title: Welcome to Hard Times

text: Burt Kennedy on ohjannut kirjan pohjalta elokuvan "Muukalainen lähestyy" (1967), joka ei yllä Doctorowin romaanin tasolle.


title: Maalipallo kesäparalympialaisissa 2016 – naisten turnaus

text: Naisten maalipallossa kilpailtiin Rio de Janeiron 2016 kesäparalympialaisissa 9:tta kertaa. Ottelut pelattiin 8.–16. syyskuuta. Kilpailut käytiin Arena do Futurossa. Turnaukseen osallistui 10 joukkuetta. Kummassakin alkulohkoissa pelasi viisi joukkuetta. Neljä kummankin alkulohkon parasta pääsivät pudotuspeleihin. Turnauksen voitti Turkki, joka voitti Kiinan loppuottelussa. Kolmanneksi sijoittui Yhdysvallat.


title: Elitsa Jankova

text: Elitsa Jankova (, s. 18. syyskuuta 1994) on bulgarialainen naispainin olympiamitalisti. Hän edustaa Levski Sofiaa ja häntä valmentaa Petar Kasabov.


title: Elitsa Jankova

text: Jankova saavutti 48 kg:n painoluokassa olympiapronssia Rio de Janeirossa 2016. Hän sai samassa painoluokassa hopeaa Bakun Euroopan kisoissa 2015 ja pronssia Riian EM-kilpailuissa 2016 sekä sijoittui seitsemänneksi EM-kilpailuissa 2013.


title: Elitsa Jankova

text: Jankova voitti nuorten maailmanmestaruuden 48-kiloisissa 2013. Hän sai samassa painoluokassa nuorten EM-hopeaa 2013 ja EM-pronssia 2014.


title: Exiä rannalla

text: Exiä rannalla on suomalainen versio MTV:n kehittämästä "Ex on the Beach" -tositelevisiosarjasta.


title: Exiä rannalla

text: Sarja sai ensiesityksensä Subilla 7. syyskuuta 2016. Sarjan ensimmäinen tuotantokausi koostui kahdeksasta jaksosta.


title: UFC 203

text: UFC 203: Miocic vs Overeem oli Ultimate Fighting Championshipin järjestämä vapaaottelu-tapahtuma. Se järjestettiin 10. syyskuuta 2016 Cleveland, Ohiossa, joka oli samalla ensimmäinen kerta kun UFC-tapahtuma järjestetiin Clevelandissa. Tapahtuma televisioitiin pay-per-view -lähetyksenä.


title: UFC 203

text: Tapahtuman pääkamppailuna käytiin raskaansarjan hallitsevan mestarin Stipe Miocicin ja hänen haastajan vuoden 2010 K-1 ja Strikeforcen raskaansarjan entisen mestarin Alistair Overeemin välillä. Miocic puolusti ensimmäistä kertaa mestaruuttaan voitettuaan sen toukokuussa 2016 Fabrício Werdumilta.


title: UFC 203

text: Joulukuussa 2014 UFC:n kanssa sopimuksen allekirjoittanut showpainija CM Punk ottelee ensimmäistä kertaa urallaan. Hänen ja Mickey Gallin välinen välisarjan kamppailu viivästyi Punkin erinäisten loukkaantumisten vuoksi.


title: UFC 203

text: Ray Borgin oli määrä otella Ian McCallia vastaan, mutta Borg ilmoitti 7. syyskuuta jättävänsä kamppailun väliin sairauden vuoksi. McCallille ei löytynyt korvaajaa, jonka myötä kamppailu siirrettiin pois tapahtumasta.


title: UFC 203

text: Myös toinen kamppailu siirrettiin pois, jossa CB Dollaway joutui jättämään kamppailunsa väliin Francimar Barrosoa vastaan.


title: Valtatie 60

text: Valtatie 60 (, myös lyhemmin "Interstate 60" tai "I-60") on vuonna 2002 ensi-iltansa saanut kanadalais-yhdysvaltalainen road movie -lajityyppiä edustava, seikkailua, draamaa, komediaa ja fantasiaa yhdistelevä elokuva, jonka on ohjannut ja käsikirjoittanut Bob Gale, joka oli myös yksi elokuvan tuottajista Peter Brayn, Neil Cantonin, Ira Deutchmanin ja Peter Newmanin ohella. "Valtatie 60" on Bob Galen ensimmäinen elokuvaohjaus, ja sen pääosia näyttelevät James Marsden, Gary Oldman, Amy Smart, Christopher Lloyd ja Chris Cooper. Kurt Russell, Michael J. Fox ja Ann-Margret tekevät elokuvassa cameoroolit. Elokuva kertoo nuoren miehen erikoisesta matkasta oudolla valtatiellä, jota ei löydy kartoista.


title: Valtatie 60

text: Neal Oliver (James Marsden) täyttää 23 vuotta, mutta hän ei ole varma mitä tulevaisuudeltaan haluaisi. Hän esittää syntymäpäivänään toiveen, jotta saisi vastauksia elämän moniin kysymyksiin. Hän tapaa salaperäisen O. W. Grantin (Gary Oldman), jolla on kyky toteuttaa ihmisten toiveita hieman kierolla tavalla. Kun Neal esittää toiveensa ääneen, hän saa pian tehtäväkseen kuljettaa paketin paikkaan, josta kukaan ei ole kuullutkaan, pitkin valtatietä, jota ei pitäisi olla olemassakaan. Automatkasta tulee avartava seikkailu, jonka varrella Neal kohtaa erikoisia paikkoja ja tapaa kummallisia ihmisiä, jotka kertovat vastauksia elämään. Neal joutuu tehdä paljon valintoja, jotka vaikuttavat ratkaisevasti matkan kulkuun.


title: Valtatie 60

text: "Valtatie 60":n kuvaukset alkoivat 18. syyskuuta 2000. Elokuva kuvattiin seitsemän miljoonan dollarin budjetilla Arizonan osavaltiossa Yhdysvalloissa ja Ontarion provinssissa Kanadassa. Arizonassa elokuvan kuvauspaikkana oli Phoenix’n kaupunki ja Ontariossa Toronton kaupunki ja Brockin kaupungin Sunderlandin ja Canningtonin kunnat. Elokuvan kuvaukset saatiin päätökseen lokakuussa 2000. Elokuvan tuotantoyhtiöinä olivat Fireworks Pictures, Seven Arts Pictures ja Redeemable Features.


title: Valtatie 60

text: "Valtatie 60" sai ensi-iltansa Yhdysvalloissa Newportin elokuvajuhlilla Rhode Islandin Newportissa 13. huhtikuuta 2002. Ensi-illan jälkeen elokuva kiersi useita elokuvajuhlia ympäri maailmaa vuosina 2002–2003, kunnes Universal Studios julkaisi sen DVD:lle Yhdysvalloissa 14. lokakuuta 2003. Elokuva sai muutamissa maissa teatteriensi-illan, mutta enimmäkseen se julkaistiin suoraan DVD:lle. Samuel Goldwyn Films levitti elokuvaa Yhdysvaltain elokuvajuhliin vuosina 2002–2003. Elokuva ei saanut Suomessakaan teatteriensi-iltaa, mutta Scanbox Entertainment Finland Oy julkaisi sen VHS:lle vuonna 2002 ja DVD:lle 2003.


title: Valtatie 60

text: "Valtatie 60" on saanut elokuvakriitikoilta myönteisen vastaanoton. Rotten Tomatoes -sivuston mukaan 80% kriitikoista on antanut elokuvalle positiivisen arvosanan 6,4/10 keskiarvolla. Keräys perustuu viiteen arviointiin. 7 889 käyttäjästä 86% on antanut elokuvalle positiivisen arvosanan 3,9/5 keskiarvolla. Internet Movie Databasen 23 583 käyttäjää on antanut elokuvalle keskiarvon 7,7/10.


title: Pajuasteri

text: Pajuasteri ("Aster" × "salignus") on monivuotinen ruohovartinen kasvi. Se on jalostettu koristekasviksi risteyttämällä säiläasteri ("Aster lanceolatus") ja syysasteri ("Aster novi-belgii"). Nykyisin pajuasteri on Suomessa ja lähialueilla haitallinen vieraslaji.


title: Pajuasteri

text: Pajuasteri kasvaa 60–130 senttimetriä korkeiksi tiheiksi kasvustoiksi leviämällä maarönsyjen avulla. Sen varsi on latvasta runsashaarainen. Kierteisesti sijaitsevat lehdet ovat ruodittomia, puikean suikeita, harvaan terävähampaisia. Sekä lehdet että varren yläosa ovat lyhyen karvan peitossa.


title: Pajuasteri

text: Pajuasterin kukat muodostavat 2–3 cm leveitä, kehtosuomujen suojaamia kukkamaisia mykeröitä. Mykerön laitakukat ovat valkoisia tai vaaleanvioletteja, kehräkukat pieniä ja keltaisia. Mykeröt kasvavat kasvin latvassa huiskilomaisena ryhmänä. Pajuasteri kukkii myöhään, elokuusta lokakuuhun.


title: Pajuasteri

text: Pajuasterin ja syysasterin erottaminen voi olla vaikeaa. Pajuasteri on korkeampi, sen kukat ovat pienemmät ja ylimpien lehtien muoto erilainen.


title: Pajuasteri

text: Pajuasteri ei Suomessa tuota yleensä itäviä siemeniä, vaan leviää juurakonpaloista etenkin ojien ja jokien varsille.


title: Pajuasteri

text: Suomen lisäksi pajuasteri on luokiteltu haitalliseksi myös Virossa, Latviassa, Liettuassa ja Venäjällä.


title: Paula Pareto

text: Paula Belén Pareto (s. 16. tammikuuta 1986 San Fernando, Gran Buenos Aires) on argentiinalainen judon olympiavoittaja ja maailmanmestari. Hän edustaa Estudiantes-seuraa.


title: Paula Pareto

text: Pareto voitti 48 kg:n sarjassa olympiakultaa Rio de Janeirossa 2016 kukistettuaan loppuottelussa eteläkorealaisen Jeong Bo-kyeongin. Hän sai samassa painoluokassa pronssia Pekingin olympialaisissa 2008 ja sijoittui viidenneksi Lontoossa 2012.


title: Paula Pareto

text: Pareto voitti 48-kiloisten maailmanmestaruuden Astanassa 2015 kukistettuaan finaalissa japanilaisen Haruna Asamiin. Hän sai samassa painoluokassa MM-hopeaa Tšeljabinskissa 2014 hävittyään finaalissa Japanin Ami Kondolle. Bakussa 2018 hän saavutti MM-pronssia. Hän on sijoittunut 48-kiloisten MM-tatamilla lisäksi viidenneksi Rio de Janeirossa 2007 ja seitsemänneksi Tokiossa 2010.


title: Paula Pareto

text: Pareto on saavuttanut Pan-Amerikan kisoissa 48-kiloisissa kultaa 2011, hopeaa 2015 ja pronssia 2007. Judon Pan-Amerikan-mestaruuskilpailuissa hän on saanut samassa painoluokassa kultaa 2009, 2011, 2017 ja 2018, hopeaa 2015 ja 2016 sekä pronssia 2008, 2010, 2013 ja 2014. Sarjassa 44 kg hän sai hopeaa 2005.


title: Paula Pareto

text: Pareto on saavuttanut Masters-, Grand Slam- ja Grand Prix -kilpailuissa kolme turnausvoittoa, kolme kakkossijaa ja kahdeksan kolmossijaa. Maailmancupeissa ja Continental Open -kilpailuissa hänellä on yhdeksän voittoa, neljä kakkossijaa ja yksi kolmossija.


title: Eddie Marsan

text: Edward Maurice Charles ”Eddie” Marsan (s. 9. kesäkuuta 1968 Lontoo) on englantilainen näyttelijä, joka on tunnettu sivurooleistaan useissa elokuvissa ja televisiosarjoissa.


title: Eddie Marsan

text: Marsan on esiintynyt urallaan esimerkiksi Edgar Wrightin, Martin Scorsesen, Alejandro González Iñárritun, Terrence Malickin, Michael Mannin, Mike Leigh’n, Richard Linklaterin ja Steven Spielbergin ohjaamissa elokuvissa.


title: Eddie Marsan

text: Vuonna 2004 Marsan esiintyi muun muassa Mike Leigh’n ohjaamassa elokuvassa "Vera Drake", elokuvassa "The Rocket Post" ja vieraili televisiosarjassa "Hiljainen todistaja".


title: Eddie Marsan

text: Vuonna 2008 Marsan esiintyi jälleen Mike Leigh’n ohjaamassa elokuvassa kun hän näytteli neuroottista ajokoulu-opettajaa Scottia elokuvassa "Happy-Go-Lucky". Hän sai roolistaan parhaan sivuroolin London Film Critics Circle Award-, British Independent Film Awards ja National Society of Film Critics Award -palkinnot.


title: Eddie Marsan

text: Marsan näytteli vuonna 2009 muun muassa J. Blakesonin esikoisohjauksessa "The Disappearance of Alice Creed" yhdessä Gemma Artertonin ja Martin Compstonin kanssa. Marsan esiintyi samana vuonna myös tarkastaja Lestraden roolissa Guy Ritchien elokuvassa "Sherlock Holmes", ja hän uusi roolinsa elokuvan jatko-osassa "" vuonna 2011. Lisäksi Marsan esitti vuonna 2011 traumaperäisestä stressihäiriöstä kärsivää entistä sotilasta elokuvassa "Junkhearts" ja esiintyi Herman Melvillen klassikkoromaaniin perustuvassa televisiosarjassa "Moby Dick".


title: Eddie Marsan

text: Eddie Marsan kasvoi Bethnal Greenin kaupunginosassa Lontoon East Endissä. Hänen äitinsä oli kouluavustaja ja isänsä kuorma-autonkuljettaja.


title: Eddie Marsan

text: Ennen näyttelijänuraansa Marsan työskenteli nuorena painajan apulaisena.


title: Eddie Marsan

text: Marsan on naimisissa meikkitaiteilija Janine Schneiderin kanssa ja heillä on neljä lasta.


title: Kollaa kostaa

text: Kollaa kostaa on punkyhtye Kollaa kestään EP-levy, joka julkaistiin lokakuussa 1978 levymerkillä Poko Records. Vuonna 2012 Svart Records julkaisi siitä 1000:n kappaleen uusintapainoksen, joista 700 mustalla ja 300 kirkkaalla vinyylillä.


title: Kollaa kostaa

text: Albumin takakannessa lukee "”Tämä on vain levy, uskokaa itseänne, älkää tätä.”"


title: Neljän pennun ooppera

text: Neljän pennun ooppera on punkyhtye Kollaa kestään kokoelma-albumi, joka julkaistiin neljä vuotta yhtyeen hajoamisen jälkeen vuonna maaliskuussa 1984. Se sisältää kaikki Poko Recordsille levytetyt kappaleet.


title: Pluto (manga)

text: Pluto on japanilaisen Naoki Urasawan manga, joka on syntynyt Osamu Tezukan tarinan pohjalta. Alun perin mangasarja on julkaistu Big Comic Original-lehdessä vuosina 2003-2009.


title: Pluto (manga)

text: Vallitsee aikakausi, jossa ihmiset ja robotit elävät rinnakkain. Maailmaa järkyttää tieto tunnetun ja voimakkaan robotin Mont Blancin murhasta, myöhemmin salaperäisissä olosuhteissa kuolee myös robottioikeusaktivisti. Murhien keskinäisiä yhteyksiä lähtee selvittämään Interpolin etsivä Gesicht, robotti hänkin. Murhatutkimuksen yhteydessä etsivä tapaa muita maailman erityisimmiksi nimitettyjä robotteja ja ymmärtää pian olevansa myös itse murhaajan mahdollisena kohteena.


title: Pluto (manga)

text: Gesicht mangan päähenkilö, robotti. Työskentelee Interpolissa etsivänä ja saa ratkottavakseen robottien murhatapauksen.


title: Pluto (manga)

text: Atom toinen päähenkilö, robotti. Hahmo pohjautuu Osamu Tezukan sarjan Astro Boy päähenkilöön. Atom on kehittyneimpiä robotteja ja hyvin ihmismäinen. Atom auttaa Gesichtia ratkaisemaan murhatapausta.


title: Pluto (manga)

text: Sarjan on julkaissut englanniksi Viz Media vuonna 2009. Suomenkielistä julkaisua ei ole.


title: Pluto (manga)

text: Lähteet


title: Pluto (manga)

text:
https://www.viz.com/read/manga/pluto-urasawa-x-tezuka-vol-1/7219
http://www.animenewsnetwork.com/encyclopedia/manga.php?id=3871
http://www.animenewsnetwork.com/house-of-1000-manga/2012-09-13


title: Honda Motorcycle and Scooter India

text:
Honda Motorcycle and Scooter India Pvt. Ltd (HMSI) on vuonna 1999 perustettu intialainen, erityisesti kaksipyöräisten moottoriajoneuvojen (mopot ja moottoripyörät) valmistukseen keskittynyt yhtiö. Se on japanilaisen Honda Motor Company Ltd:n sataprosenttisesti omistama tytäryhtiö.
Intian suosituin skootterimalli on Honda-merkkinen (Honda Activa). Esimerkiksi pelkästään vuoden 2015 tammi–toukokuussa Honda Activaa myytiin Intiassa yli miljoona kappaletta ja vuositasolla skootterimallin myynti ylitti 2,46 miljoonaa kappaletta. Activa-skottereita raportoitiin myydyn Intiaan jo yli 10 miljoonaa kappaletta. Honda on oman ilmoituksensa mukaan noussut Intian suurimmaksi kaksipyöräisten valmistajaksi ja myyjäksi. Toisen lähteen mukaan Hondan osuus Intian skootterimarkkinoista oli 59 prosenttia ja kaikista kaksipyöräisten markkinoista 28 prosenttia. Kaksipyöräisissä suurin eli 37 prosentin markkinaosuus olisi tämän lähteen mukaan Hero MotoCorpilla.


title: Honda Motorcycle and Scooter India

text:
Intia on Hondalle keskeinen markkina-alue, sillä yhtiö myy maailmanlaajuisesti eniten moottoripyöriä ja muita kaksipyöräisiä moottoriajoneuvoja juuri Intiassa. Intia toi alkuvuonna 2016 jo 29 prosenttia Hondan maailmanlaajuisesta kaksipyöräisten moottoriajoneuvojen myynnistä. HMSI myi vuoden 2016 toisen neljänneksen eli huhti–kesäkuun aikana Intiassa yhteensä 1,23 miljoonaa kaksipyöräistä moottoriajoneuvoa, mikä oli 16 prosenttia Hondan toiseksi suurinta markkina-aluetta Indonesiaa (1,06 milj. kpl) enemmän. Intian markkinoilla Honda katsoo voivansa yhä kasvaa; sen sijaan Indonesian ja Vietnamin kaltaisilla kyllästyneillä markkinoilla, joissa Hondalla on jo 70-80 prosentin markkinaosuus, kasvumahdollisuudet ovat vähäisemmät.
Hondan HMSI:llä on tuotantoa usealla paikkakunnalla Intiassa:
Honda-konsernilla on Intiassa myös omaa autonvalmistusta (vuonna 1995 perustettu Honda Cars India Ltd., HCIL) sekä generaattoreita, moottoreita, pumppuja ja ruohonleikkureita valmistava yhteisyritys (Honda Siel Power Products Ltd, HSPP, josta Hondan omistusosuus 67 %). Intian automarkkinoilla Honda on kuudenneksi suurin toimija noin viiden prosentin markkinaosuudella.
Kaksipyöräisten moottoriajoneuvojen osuus oli budjettivuonna 2015–2016 yhteensä 80 prosenttia Intian moottoriajoneuvojen markkinoista (18 829 786 kpl; henkilöautot 3 413 859 kpl eli 14 %, 3-pyöräiset 933 950 kpl eli 3 % ja hyötyajoneuvot 782 814 kpl eli 3 %). Kaksipyöräisten tuotantomäärä kasvoi edellisvuodesta noin 1,8 prosenttia (2014–2015 tuotanto 18,489 milj. kpl). Autoja valmistettiin yhteensä 4,126 miljoonaa, missä nousua oli 7,3 prosenttia edellisvuoteen.


title: Maiki

text: Maiki (Mikey Wonder, oikealta nimeltään Mikke Neuvonen) on suomalainen säveltäjä, sanoittaja sekä artisti. Hänen säveltämissä kappaleissaan kuullaan mm. Uniikki, Diandra, Meissi, Jontte Valosaari sekä Brädi.


title: Maiki

text: Maiki on sanoittanut sekä säveltänyt omia kappaleitaan vuodesta 2000 asti. Vuonna 2015 hän sävelsi Uniikin "Tikis" kappaleen sekä yhdessä Sami Tammisen kanssa Uniikin "Rauhaa", jolla on mukana Diandra. Myöhemmin hän sävelsi Seren "Ei oo helppoo olla keskiluokkaa" albumin nimikko singlen yhdessä Seren kanssa.


title: Maiki

text: Ensimmäinen virallinen kappale, jossa Maiki toimii säveltäjä-roolin lisäksi artistina julkaistiin 18. elokuuta 2016 Warner Music Finlandin kautta. "Miljoona Taalaa" on Maikin sekä PistePisteen muodostaman DEM-yhtyeen ensimmäinen single. 26. huhtikuuta 2018 Maiki julkaisi kappaleen ”Mielipuolii”, jolla vierailee Eveliina Määttä.


title: Nuoruuteni Pariisi

text: Nuoruuteni Pariisi (alkuteos: "A Moveable Feast") on yhdysvaltalaisen kirjailijan Ernest Hemingwayn muistelmateos vuosistaan 1920-luvun Pariisissa eteenpäin pyrkivänä nuorena ulkomaalaisena toimittajana ja kirjailijana. Kirjassa hän kuvaa oppiaikaansa nuorena kirjailijana vaiheessa, jolloin hän oli naimisissa ensimmäisen vaimonsa Hadley Richardsonin kanssa.


title: Nuoruuteni Pariisi

text: Muistelmateos koostuu Hemingwayn omakohtaisista kuvauksista, havainnoista ja tarinoista. Hän mainitsee tiettyjen asuntojen, baarien, kahviloiden ja hotellien osoitteet tarkasti, joista monet ovat Pariisissa yhä jäljellä. Muiden merkittävien henkilöiden lisäksi kirjassa ovat esillä muun muassa Sylvia Beach, Hilaire Belloc, Aleister Crowley, John Dos Passos, F. Scott ja Zelda Fitzgerald, Ford Madox Ford, James Joyce, Wyndham Lewis, Pascin, Ezra Pound, Evan Shipman, Gertrude Stein, Alice B. Toklas ja Hermann von Wedderkop.


title: Nuoruuteni Pariisi

text: Muistelmateos ei ilmestynyt Hemingwayn eläessä, vaan sen julkaisi käsikirjoitusten ja muistiinpanojen pohjalta koottuna kolme vuotta hänen kuolemansa jälkeen hänen leskensä, neljäs vaimo Mary Hemingway. Hemingwayn pojanpoika Seán Hemingway julkaisi muokatun ja uudistetun laitoksen vuonna 2009.


title: Tampereen satama

text: Tampereen satamalla (LOCODE: FI TMP) tarkoitetaan Tampereella, Näsijärven ja Pyhäjärven rannalla sijaitsevia matkustajia kuljettava linja- ja tilausalusliikenteen satama-alueita ja näihin liittyviä palveluja. Linja- ja risteilyalusliikennettä ajetaan erityisesti Laukontorin rannasta ja Mustalahden satamasta.


title: Tampereen satama

text: Vuonna 2015 Tampereen satama oli matkustajamäärältään (71 750) Suomen vilkkain sisävesisatama. Osaselitys korkealle matkustajamäärälle löytyy kesäliikenteestä Pyhäjärven Viikinsaarelle, jonne matkustetaan esimerkiksi retkelle tai erilaisiin kulttuuritapahtumiin kuten kesäteatteria katsomaan.


title: Tampereen satama

text: Tamperetta vilkkaampaa kotimaan matkustaja- ja yhteysalusliikennettä oli Suomen merialueella Pääkaupunkiseudulla, Manner-Suomen ja Ahvenanmaan välillä, Ahvenanmaan saaristossa ja Saaristomerellä.


title: Kanadanpiisku

text: Kanadanpiisku ("Solidago canadensis") on monivuotinen ruohovartinen kasvi. Se kasvaa luonnonvaraisena Pohjois-Amerikassa, mistä sitä on viety koristekasviksi Eurooppaan ja Aasiaan. Laji on levinnyt puutarhoista luontoon ja on nyt Suomessa haitallinen vieraslaji.


title: Kanadanpiisku

text: Kanadanpiisku kasvaa 30–50 senttimetriä korkeaksi. Sen keltainen kukinto on terttu, joka muodostuu alle sentin kokoisista mykeröistä. Alimmat kukintohaarat kaareutuvat alaspäin.


title: Kanadanpiisku

text: Kanadanpiisku on luokiteltu haitalliseksi myös Ruotsissa, Norjassa, Virossa, Latviassa, Liettuassa ja Tanskassa.


title: Pablo Larraín

text: Pablo Larraín (s. 19. elokuuta 1976 Santiago, Chile) on chileläinen elokuvaohjaaja. Hän on ohjannut elokuvat "Tony Manero" (2008), "Post Mortem" (2010), "No" (2012), "The Club" (2015) ja "Neruda" (2016). Larraínin ensimmäinen englanninkielinen elokuva "Jackie" sai ensi-iltansa vuonna 2016 Venetsian elokuvajuhlilla.


title: Heikot siteet

text: Heikkojen ja vahvojen siteiden käsitteet ovat peräisin Mark Granovetterin sosiologisesta verkostoteoriasta, jonka hän toi julki artikkelissaan "Strength of Weak Ties." Artikkelin mukaan yksilön vuorovaikutussuhteet voidaan jakaa heikkoihin ja vahvoihin siteisiin. Henkilöiden välisen suhteen ”vahvuuden” mukaan määritellään, kumpaan kategoriaan se kuuluu. Siteen vahvuutta voidaan arvioida neljän eri elementin avulla, jotka ovat käytetty aika, intiimiys, emotionaalinen intensiteetti, ja vastavuoroiset palvelut.


title: Heikot siteet

text: Heikon siteen käsitteen ymmärtämistä helpottaa sen rinnastaminen vahvaan siteeseen. Vahvoihin siteisiin liittyy olennaisesti kiintymyksen tunnetta, toiminnan vastavuoroisuutta, sekä se, että niihin käytetään runsaasti aikaa. Toisin sanoen, vahvoihin siteisiin kuuluvat ne henkilöt, joiden kanssa yksilö on eniten tekemisissä, kuten perhe ja ystävät. Vahvojen siteiden myötä henkilöillä on suurempi halukkuus tehdä palveluksia toisilleen.


title: Heikot siteet

text: Heikkojen siteiden ominaisuuksiin kuuluu, että ne toimivat aktiivisesti vain lyhyen ajan. Heikkoja siteitä muodostuu esimerkiksi satunnaisten tuttavien tai tuntemattomien ihmisten välille. Heikot siteet viittaavat siis pinnallisempiin sosiaalisiin suhteisiin ja epäsuoriin suhteisiin. Kategorisesti tarkasteltuna heikkoihin siteisiin kuuluvat yksilön verkostossa olevat kaikki hänen ja jonkin muun piirin jäsenen väliset siteet, joita ei voida määritellä vahvoiksi siteiksi.


title: Heikot siteet

text: Granovetterin teoria tulee hyvin ilmi oheisesta kuvasta. Henkilöiden D ja A välillä on heikko side, joka on merkittävä tiedonkulun kannalta. Kyseisen siteen poistaminen vaikuttaisi merkittävästi tiedon kulkeutumiseen kaikkien henkilöiden välillä, sillä se toimii siltana kahden verkoston välillä. Esimerkiksi F:n ja G:n välisen siteen poistamisen vaikutus ei olisi näin suuri, sillä tieto kulkeutuisi kuitenkin henkilöiden D ja E kautta.


title: Heikot siteet

text: Granovetterin tutkimuksen mukaan yksilö vastaanottaa usein heikkojen siteiden kautta paremmin uutta tietoa kuin vahvoilta siteiltään lähipiiristä. Toisaalta heikkojen siteiden kautta tieto myös leviää laajemmalla alueelle kuin vahvojen siteiden kautta, koska heikoilla siteillä on usein eri piirit kuin vahvoilla siteillä ja yksilöllä itsellään. Sen ansiosta heikkoja siteitä voidaan hyödyntää eri tavoin.


title: Heikot siteet

text: Granovetterin tutkimuksesta käy ilmi, kuinka heikkoja siteitä voidaan esimerkiksi hyödyntää työn hakemisessa. Työtä hakeva yksilö saa usein heikkojen siteiden kautta yhteyden laajempaan ihmisryhmään kuin vahvojen siteiden kautta, jolloin työn löytäminen on todennäköisempää.


title: Heikot siteet

text: Toinen organisaatioiden näkökulmasta merkittävä etu nousee heikkojen siteiden nopeudesta ja helppoudesta. Pinnallisten siteiden muodostaminen mahdollistaa piirien ja yksilöiden ketterän osallistamisen, joka voisi mahdollistaa esimerkiksi tehokkaamman innovoinnin.


title: Heikot siteet

text: Heikkojen siteiden luominen vaatii usein työtä, varsinkin jos yksilö haluaa tarkoituksella luoda suhteita vaikkapa heikkojen siteiden piireihin. Eräänä huonona puolena voidaankin pitää esimerkiksi tapausta, jos yksilöllä on suuri määrä heikkoja siteitä. Tällöin informaation leviämisen edistämiseksi ja suhteiden ylläpitämiseksi yksilö joutuu usein käyttämään merkittävän määrän aikaa. Heikkojen siteiden suuri määrä ei myöskään takaa, että yksilölle jaettu tieto olisi aina tasalaatuista.


title: Heikot siteet

text: Levin ja Cross kertovat tutkimuksessaan, kuinka hyödyllisin tieto saadaan usein heikoilta siteiltä, joihin voidaan luottaa. Tämä perustuu olettamukseen että piireissä, joissa yksilöiden välillä on useita vahvoja siteitä tieto on usein redundanttia. Luotettavien heikkojen siteiden tunnistamiseen ja ylläpitämiseen vaaditaan usein pitkäjänteistä työtä.


Heikot siteet


title: Linnea Melotindos

text: Linnea Melotindos (s. 29. heinäkuuta 2000 Tampere) on suomalainen jääkiekkoilija, pelipaikaltaan hyökkääjä. Hän laukoo vasemmalta puolelta.


title: Linnea Melotindos

text: Melotindos edustaa SM-sarjassa pelaavaa Team Kuortanetta, jossa on pelannut kaudesta 2015–2016 lähtien. Hän kuului Suomen joukkueeseen alle 18-vuotiaiden MM-kilpailuissa 2016 ja 2017. Ensimmäisen naisten maaottelunsa hän pelasi Ruotsia vastaan syyskuussa 2016. Melotindos voitti joukkueelleen pronssia keväällä 2018, joka kukisti Espoon Bluesin.


title: Sini Karjalainen

text: Sini Karjalainen (s. 30. tammikuuta 1999 Posio) on suomalainen jääkiekkoilija, pelipaikaltaan puolustaja. Hän laukoo vasemmalta puolelta.


title: Sini Karjalainen

text: Karjalainen edustaa SM-sarjassa pelaavaa Team Kuortanetta, jossa on pelannut kaudesta 2014–2015 lähtien. Aiemmin hän pelasi Mestiksessä Rovaniemen Kiekossa. Karjalainen voitti pronssia Team Kuortaneen joukkueessa kaudella 2017-2018, jonka kapteenina on toiminut. Mitalisijoitus oli Team Kuortaneelle sen ensimmäinen.


title: Sini Karjalainen

text: Karjalainen kuului Suomen joukkueeseen alle 18-vuotiaiden MM-kilpailuissa 2015, 2016 ja 2017. Naisten maajoukkueessa hän pelasi ensimmäisen kerran neljän maan turnauksessa Ruotsissa helmikuussa 2016.


title: Jenniina Nylund

text: Jenniina Nylund (s. 18. kesäkuuta 1999 Pietarsaari) on suomalainen jääkiekkoilija, pelipaikaltaan hyökkääjä. Hän laukoo vasemmalta puolelta.


title: Jenniina Nylund

text: Nylund edustaa SM-sarjassa pelaavaa Team Kuortanetta, jossa on pelannut kaudesta 2015–2016 lähtien. Aiemmin hän pelasi Jeppis Hockeyn juniorijoukkueessa.


title: Jenniina Nylund

text: Nylund kuului Suomen joukkueeseen alle 18-vuotiaiden MM-kilpailuissa 2016 ja 2017. Naisten maajoukkueessa hän pelasi ensimmäisen kerran neljän maan turnauksessa Ruotsissa helmikuussa 2016.